Fariyal ge maraaeku Kulhudhufushi haasve, Shakuvaagai!\nފަރިޔާލުގެ މަރާއެކު ކުޅުދުއްފުށި ހާސްވެ ޝަކުވާގައި!\nޑޮކްޓަރާ މަދު މީގެ ކުރިން ވެސް އެތައް ޝަކުވާއެއް އޮތް\nމިއީ ޑޮކްޓަރާ މެދު ފިޔަވަޅު އެޅުން ލަސްވުމުގެ ހިތި ނަތީޖާ\nރައްޔިތުން ނިކުމެ ތިބީ ޒިންމާދާރުކުރުވަން\nސިޒޭރިއަން ހެދުމަށް ފަހު ލޭ މަނާނުވެގެން މަރުވި ފަރިޔާލު (ވ) އަދި އެ ސާޖަރީ ހެދި ޑޮކްޓަރު.\nލޯބިލޯބި އަންހެން ކުއްޖަކާއި ފިރިހެން ކުއްޖެއްގެ މަންމަ އެކެވެ. ގެއްލި ދިޔައީ އެ ދެ ދަރީންނަށް ކޮއްކޮއެއް ހޯދައިދިނުމަށްފަހުގަ އެވެ. ދައްކަން މި އުޅެނީ އިއްޔެ ރޭ މި ދުނިޔެ ދޫކުރި އައިޝަތު ފަރިޔާލުގެ ވާހަކައެވެ. ކުޅުދުއްފުށީގެ އެތައް ގިނަ ދަރިވަރުންގެ ލޯތްބެއް ހޯދާފައިވާ މުދައްރިސް ވަކިވެދިޔައީ މުޅި ކުޅުދުއްފުށި ރޮއްވާލާފަ އެވެ. އަދި ރަށުގެ ހާލަތާމެދު ފިކުރުކުރުމަށް ނިސްބަތްވާ ރަށުގެ ރައްޔިތުންނަށް ގޮވާލަމުންނެވެ.\nކުޅުދުއްފުށީގައި ހުންނަ ރީޖަނަލް ހޮސްޕިޓަލަކީ ކައިރި ތިން އަތޮޅުގެ ރައްޔިތުން ސިއްހީ ފަރުވާ ހޯދަމުން އަންނަ ބިޒީ ހޮސްޕިޓަލަކެވެ. ހޮސްޕިޓަލްގެ ފެންވަރާ ގުޅޭގޮތުން އަބަދުވެސް ރައްޔިތުން ދަނީ ކަންބޮޑުވުން ފާޅުކުރަމުންނެވެ. ހާއްސަކޮށް ވިއްސާ ޑޮކްޓަރާ މެދު ރައްޔިތުންގެ ނުރުހުން ބޮޑެވެ.\nޑޮކްޓަރުގެ ފަރާތުން ގިނަ ހާދިސާތަކެއް\n"ކުޅުދުއްފުއްޓަށް ފޮނުވަނީ ޓްރެއިން ކުރަން ފޮނުވާ ޑޮކްޓަރުން،" މިއީ ކުޅުދުއްފުށީ ގިނަ ރައްޔިތުންގެ ޝަކުވާއެކެވެ. ކުޅުދުއްފުށީ ރީޖަނަލް ހޮސްޕިޓަލްގައި މަސައްކަތްކުރާ ޑޮކްޓަރުންގެ ފެންވަރު ދަށް ކަމަށް އަބަދުވެސް ރައްޔިތުން ބުނަމުންދެއެވެ. އެ ގޮތުން އެ ހޮސްޕިޓަލްގެ ގައިނިކޮލޮޖިސްޓް ޑރ. ލުއިސްއާ މެދު ރައްޔިތުންގެ ނުރުހުން މީގެކުރިން ވެސް ވަރަށް ބޮޑަށް ފާޅުކޮށްފައިވެއެވެ. ޑރ. ލުއިސް ސިޒޭރިއަން ހަދާ ކޮންމެ އަންހެނަކަށް ވެސް މައްސަލަތަކެއް ދިމާވާ ކަމަށް އެމީހުން ބުނެ އެވެ. އަދި ޑޮކްޓަރުގެ ރުންކުރުކަމަކީ ވެސް ގިނަ ބައެއްގެ ނުރުހުން އޭނާއަށް އަމާޒުވާ ކަމެކެވެ.\nމިސްރަށް ނިސްބަތްވާ ޑރ. ލުއިސްގެ މައްސަލަތައް މީގެ ކުރިން ވެސް މީޑިއާތަކަށް ވެސް ފެންމަތިވެފައިވެއެވެ. އެގޮތުން އެންމެ ފާހަގަކޮށްލެވޭ މައްސަލައަކީ، ކުޅުދުއްފުށީ ރީޖަނަލް ހޮސްޕިޓަލަށް ދިޔަ މާބަނޑު އަންހެނަކު ކަފާލިތަން، ކަފާލަންޖެހޭ މިންވަރަށްވުރެ ބޮޑަށް ކަފާލި ހާދިސާއެވެ. އެ ހާދިސާ ހިނގާފައިވަނީ ވެސް ލުއިސްގެ އަތުންނެވެ. މިކަމާ ގުޅިގެން ވެސް ރައްޔިތުން ނުރުހުން ފާޅުކޮށް އަޑުއުފުލާފައިވެއެވެ. ދެހާސް ސާދަ ވަނަ އަހަރު ހިނގި އެ ހާދިސާގައި ކަފާލަންޖެހޭ ވަރަށް ވުރެ ބޮޑުކޮށް ކަފާލެވިގެން ފަހަން ނުކެރި 20 ގަޑިއިރަށް ވުރެ ފަހުން މާލެ އަންހެން މީހާ މާލެ ގެންނަންޖެހުނެވެ.\n"އޭނާ [ޑރ. ލުއިސް] ރީޗަށް ވާހަކައެއް ނުދައްކާނެ، އެއްޗެއް ސާފުވާ ގޮތަކަށް އޮޅުން ފިލުވައެއް ނުދޭނެ، އަސްލު އެއްޗެއް ނޭނގެނީހެން ހީވަނީ،" ޑރ. ލުއިސް ސިޒޭރިއަން ހެދި އަންހެނަކު ބުންޏެވެ.\nފަރިޔާލުގެ ހާލު ބޮޑުވެ، ފަރުވާ ދިނުމަށް މާލެ ގެނައުމަށް ސީޕްލޭންއަށް އަރުވަނީ - ފޮޓޯ: ވަސީމް\nޑރ. ލުއިސްއަށް ފިޔަވަޅު އެޅުން ލަސް\nއަހަރުތަކެއްވެފައިވާ ރައްޔިތުންގެ ޝަކުވާތަކަށް އެއްވެސް ފަރާތަކަށް ފުރިހަމައަށް ސަމާލުކަން ދެވިފައިނެތުމުން ނަތީޖާ ވަނީ ހިތިވެފައެވެ. ފަރިޔާލުގެ ސިޒޭރިއަން ހެދުމުގައި ޑރ. ލުއިސްއަށް ވަނީ ގޯހެއް ހެދިފައެވެ. އެ ގޯހުގެ ސަބަބުން ފަރިޔާލު ވަނީ މި ދުނިޔެ ދޫކޮށްފަ އެވެ.\nފަރިޔާލުގެ ސިޒޭރިއަން ހެދި ފަހުން ލޭ މަނާއެއް ނުވިއެވެ. އޭނާ މަރުވެ ދިޔައީ ވެސް ލޭ މަނާ ނުވެގެންނެވެ. ލޭ މަނާ ވަނީ ފަރިޔާލުގެ ރަހިމު ނަގައިގެން ކަމަށް ޑރ. ލުއިސް އާއިލާ ކައިރީ ބުނެފައިވާއިރު ފަރިޔާލުގެ ރަހިމު ވެސް ވަނީ ނަގާފައެވެ. ނަމަވެސް ލޭ މަނާއެއް ނުވިއެވެ.\nފަރިޔާލުގެ ހާލި ސީރިއަސްވެ ސީޕްލޭންގައި މާލެ ގެނެސް، އައިޖީއެމްއެޗްގައި ފަރުވާ ދޭން ފެށިތާ 24 ގަޑިއިރު ނުވަނީސް ފަރިޔާލު ވަނީ ދުނިޔެ ދޫކޮށްފައެވެ. ފަރިޔާލުގެ މަރާއެކު ހެލްތް މިނިސްޓްރީން ވަނީ އެކަނ ތަހުގީގުކުރަން ފަށާފައެވެ.\nހެލްތް މިނިސްޓްރީގެ ސްޓޭޓް މިނިސްޓަރު ޑރ. އަބްދުﷲ ވަހީދު ވިދާޅުވި ގޮތުގައި އެފަދަ މައްސަލަތައް ތަހުގީގުކުރުމަށް ހެލްތް މިނިސްޓްރީގައި އުފައްދާފައިވާ ސެކްޝަނުން ދަނީ ފަރިޔާލުގެ މައްސަލަ ބަލައި ތަހުގީގު ކުރަމުންނެވެ. މި މައްސަލައިގެ ތަހުގީގުގައި ސުވާލުކުރާ ފަރާތްތައް މިނިސްޓްރީން އަދި ހާމައެއް ނުކުރެ އެވެ. ނަމަވެސް އޭނާ އަދި ވިދާޅުވި ގޮތުގައި މިސްރަށް ނިސްބަތްވާ ޑޮކްޓަރު ސަސްޕެންޑް ކުރުމަށް ފަހު، މާލެ ގެންނާނެ އެވެ. އެ މަސައްކަތް ދަނީ ކުރަމުންނެވެ.\n"މިހާރު ޑިއުޓީއަށް ނިކުމެ ވަޑައެއް ނުގަންނަވާނެ. ތަހުގީގަށް މިހާރު މާލެ ގެނައުމުގެ މަސައްކަތް މި ކުރަނީ،" އަބްދުﷲ ވަހީދު ވިދާޅުވި އެވެ.\nކުޅުދުއްފުށީ ހޮސްޕިޓަލްގެ އިހުމާލުވޭ\nމި މައްސަލައާ ގުޅިގެން ކުޅުދުއްފުށީ ރީޖަނަލް ހޮސްޕިޓަލުން އަދިވެސް އެއްޗެއް ބުނެފައެއް ނުވެއެވެ. މީޑިއާއަށް ވެސް ހޮސްޕިޓަލުގެ ބަހެއް ލިބިފައިނުވާއިރު "އަވަސް"އިން ތަކުރާރުކޮށް ހޮސްޕިޓަލްގެ މެނޭޖަރު އިބްރާހިމް ވަހީދަށް ގުޅވުމުން ވެސް ފޯނެއް ނުނަންގަވައެވެ.\nހދ. އަތޮޅު ކައުންސިލާއި ކުޅުދުއްފުށީ ކައުންސިލުން ވަނީ ކުޅުދުއްފުށީ ރީޖަނަލް ހޮސްޕިޓަލްގެ މެނޭޖްމެންޓާ ބައްދަލުކޮށްފައެވެ.\nޝަފީގު ވިދާޅުވި ގޮތުގައި ކައުންސިލްގެ ޑިމާންޑަކީ ފަރިޔާލުގެ ހާދިސާ ފަދަ ހިތާމަވެރި ހާދިސާތައް ތަކުރާރު ނުވާނެ ގޮތަކަށް ސަމާލުކަންދީ ހޮސްޕިޓަލްގެ މެނޭޖުމެންޓުން އެކަންކަން ގާތުން ބެލުމެވެ. އޭނާ އަދި ވިދާޅުވި އެވެ:\n"ފަރިޔާލުގެ ސިޒޭރިއަން ހެދި ޑޮކްޓަރު ދެން ކުޅުދުއްފުށީ ހޮސްޕިޓަލްގައި މަސައްކަތެއް ނުކުރާނެ،"\nދިމާވި ހާދިސާއަށް ފަހު ޑރ. ލުއިސް މިހާރު މަސައްކަތްތަށް ނުނެރޭއިރު ހޮސްޕިޓަލަށް އަންހެންނުންގެ ޑޮކްޓަރެއް ހޯދަން މަސައްކަތް ކުރާ ކަމަށް ވެއެވެ. އެ ހޮސްޕިޓަލްގައި ލުއިސްގެ އިތުރުން އެހެން އަންހެނުންގެ ޑޮކްޓަރެއް ވެސް މަސައްކަތް ކުރެއެވެ.\n"ޑރ. ލުއިސް އަޅުގަނޑު ގާތު މީގެ އަހަރެއްހާ ދުވަސް ކުރިން ބުނެފައިވޭ އޭނާއަކީ ވިހެއުމާ ބެހޭ ޑޮކްޓަރެއް ނޫނޭ، އޭނާއަކީ ފާޓިލިޓީ ސްޕެޝަލިސްޓެކޭ [ދަރި މައިވުމާއި ހޯމޯން ޓްރީޓްމެންޓަށް ހާއްސަ މީހެކޭ] ވިހެއުމާ ގުޅޭ ކަންކަމަކީ ކިޔެވި ދާއިރާއެއް ނޫނޭ އަދި ކުރާ ހިތްވާ ކަމެއް ވެސް ނޫނޭ، އެކަމަކު އޭނާއަށް އެކަން ކުރަން މަޖުބޫރުވީ އެހެން ޑޮކްޓަރަކު ނެތީމައޭ. ކިތަންމެ ފަހަރަކު އެކަމާ ޝަކުވާ ވެސް ކުރީމޭ، ކަންކަން ހުންނަނީ މިހެންނަމަ ޒިންމާދާރު ކުރަންވީ ކޮން ބައެއް؟" ގައުމީ ޔުނިވާސިޓީގެ ކުޅުދުއްފުށީގައި ލެކްޗަރާއެއްގެ ގޮތުގައި މަސައްކަތްކުރައްވާ ބޭފުޅަކު ޑރ. ލުއިސްއާ ބެހޭ ގޮތުން ވިދާޅުވި އެވެ.\nހދ. އަތޮޅު ކައުންސިލާއި ކުޅުދުއްފުށީ ކައުންސިލުން ހޮސްޕިޓަލުގެ މެނޭޖުމެންޓާއެކު ބޭއްވި ބައްދަލުވުމުގެ ތެރެއިން: މި މައްސަލާގައި ހޮސްޕިޓަލުން ވާހަކަ ދައްކާފައެއް ނުވޭ - ފޮޓޯ: ސަގީފު\nރައްޔިތުން ތިބީ ޒިންމާދާރު ކުރުވަން ނިކުމެ\nފަރިޔާލުގެ މަރާއެކު މުޅި ކުޅުދުއްފުށި "ހަލުވާލާފައި" ނުތަނަވަސް ކަން ވަނީ ވެރިވެފަ އެވެ. އަނބިން ވިއްސަން އެ ހޮސްޕިޓަލަށް ގެންދަން ފިރިން ޖެހިލުންވެއްޖެ އެވެ.\n"އެއްވެސް ޔަގީން ކަމެއް ނެތް، އިތުބާރެއް ނުކުރެވޭ ހޮސްޕިޓަލްގެ ހިދުމަތްތަކަކަށް، އަބަދުވެސް ޝަކުވާ މިދަނީ ކުރަމުން... ބޭނުންވަނީ ރަނގަޅު ޑޮކްޓަރުން،" ކުޅުދުއްފުށީގެ ރައްޔިތަކު ބުންޏެވެ.\nކުޅުދުއްފުށީގެ ގިނަ އަދަދެއްގެ ރައްޔިތުން ވަނީ ފަރިޔާލުގެ މަރާ ގުޅިގެން ހޮސްޕިޓަލަށް އެއްވެ މުޒާހަރާކޮށް އަޑު އުފުލާފައެވެ. އެ ރައްޔިތުން ގޮވަމުން ދިޔައީ ލުއިސް ރަށުން ބާލައި، ހޮސްޕިޓަލްގެ މެނޭޖްމެންޓް އިސްތިއުފާ ދިނުމަށެވެ. އަދި އެ މައްސަލައާ ގުޅިގެން ހޮސްޕިޓަލުން ވާހަކަ ދެއްކުމަށެވެ.\nފަރިޔާލުގެ މަރާ ގުޅިގެން ކުޅުދުއްފުށީ ހޮސްޕިޓާ ކައިރިއަށް ރައްޔިތުން އެއްވެ، އަޑު އުފުލަނީ - ފޮޓޯ: ފޭސްބުކް\nމިފަދަ ހިތާމަވެރި ހާދިސާތަކުން ދުރުވުމަށް ޒިންމާވާންޖެހޭ ފަރާތްތަކުން ފުރިހަމައަށް ޒިންމާ އުފުލާ، ތަކުރާރުނުވާނެ ފަދަ އުސޫލުތައް ކަނޑައަޅާ، ފިޔަވަޅު އަޅަން ޖެހޭ ފަރާތްތަކަށް ފިޔަވަޅު އަވަހަށް އެޅުމަކީ މުހިންމު ކަމެކެވެ. އަދި ރައްޔިތުންގެ ޝަކުވާތައް ކަމާބެހޭ މުއައްސަސާތަކުން އަޑުއަހައި އެއަށް ހައްލެއް ހޯދައިދިނުމަކީ މައްސަލަތައް މަދުކުރެވިގެންދާނެ ކަމެކެވެ.


Period vun lasveytha? Baeh sababu adhi hahllu! - One Online\nޕީރިއަޑްވުން ލަސްވޭތަ؟ ބައެއް ސަބަބު އަދި ހައްލު\nޕީރިއަޑް ނުވަތަ ހައިލުވުން ލަސްވުމަކީ ގިނަ އަންހެނުންނަށް އާއްމުކޮށް ދިމާވާ މައްސަލައެކެވެ. މިއީ އާއްމުކޮށް ދިމާވާ މައްސަލައެއް ނަމަވެސް އެހާ ބޮޑަށް އަޅައިނުލައި ދޫކޮށްލެވޭ ކަމެކެވެ. އެހެންނަމަވެސް، ޕީރިއަޑް ލަސްވުމަކީ ސިއްހީ މައްސަލައެއް އުޅޭ ކަމުގެ ނިޝާނަކަށްވެސް ބައެއް ފަހަރު ވެދެއެވެ. ނުވަތަ ބައެއް ހާލަތްތަކުގައި ޕީރިއަޑް ލަސްވަނީ ދިރިއުޅުމުގެ ވައްޓަފާޅި ގެންގުޅޭ ގޮތުންނެވެ.\nގަވައިދުން ޕީރިއަޑްވުމަކީ އަންހެން މީހާ ދުޅަހެޔޮ ސިއްހަތެއްގައި ހުރުމުގެ ނިޝާނަކަށްވާ ސަބަބު އެނގުން ވަރަށް މުހިންމެވެ. އެގޮތުން ބެންގަލޫރުގެ ފޯޓިސް ލަ ފޭއްމޭ ހޮސްޕިޓަލުގެ ގައިނަކޮލޮޖިސްޓެއް ކަމަށްވާ ޑރ ގީތާ މޮނައްޕާ ބުނީ، ގަވައިދުން ޕީރިއަޑް ވުމަކީ އަންހެނާގެ ރިޕްރޮޑަކްޓިވް ސިއްހަތު ދުޅަހެޔޮ ކަންމަތީ ހުރި ކަމުގެ ނިޝާނެއް ކަމަށެވެ. ޑރ ގީތާ ބުނީ، ގަވައިދުން ޕީރިއަޑް ވުމަކީ އަންހެނާގެ ސިކުނޑިން އޮވަރީއަށް ދައުރުކުރާ ހޯމޯންސް ރަނގަޅަށް ދައުރުވާ ކަމުގެ ނިޝާނެއް ކަމަށެވެ.\nދިރިއުޅުމުގެ ވައްޓަފާޅިއާއި މީހާ އުޅޭ މާހައުލަކީ ޕީރިއަޑް ލަސްވުމުގައި ވަރަށް މުހިންމު ދައުރެއް އަދާކުރާ ކަމެއް ކަން ފާހަގަކުރަމުން ޑރ ގީތާ ބުނީ، ގިނަ ގައުމުތައް ލޮކްޑައުން ކޮށްފައިވާ މިދަނޑިވަޅުގައި އަންހެނުންގެ ޕީރިއަޑް ލަސްވުމަކީ ސަޕްރައިޒެއް ނޫން ކަމަށެވެ. ލޮކްޑައުން ދުވަސްވަރު، އަންހެނުންގެ ޕީރިއަޑް ލަސްވާން ދިމާވާ ސަބަބަކީ، ދިިރިއުޅުމުގެ ވައްޓަފާޅިއަށް އަންނަ ބަދަލުތައް ކަމަށް އޭނާ ފާހަގަކުރިއެވެ. އޭގެތެރޭގައި ވަޒީފާއަށް ނުދިއުމާއި ބަރާބަރަށް ކަސްރަތު ނުކުރެވުމާއި، ކަންކަމާއި ވިސްނުމާއި ކެއުންބުއިމަށް އަންނަ ބަދަލުތައް ވެސް ހިމެނެއެވެ.\nނަނަވަޓީ ސުޕަރ ސްޕޭޝަލަޓީ ހޮސްޕިޓަލުގެ ގައިނަކޮލޮޖިސްޓެއް ކަމަށްވާ ޑރ ގައިތުރީ ދޭސްޕާންޑޭ ބުނީ، މިދުވަސްވަރު ޕީރިއަޑް ލަސްވެގެން ޑޮކްޓަރަށް ދައްކާ އަންހެނުންގެ އަދަދު ގިނަ ކަމަށެވެ. އަދި އެހެން ދިމާވަނީ ދިގު މުއްދަތަކަށް ގޭގައި ބަންދުވެފައި ތިބެން ޖެހުމުން ކުރިންހެން އެހާ އެކްޓިވްކޮށް ނޫޅެވުމާއި ކަންކަމާ ވިސްނައި ހާސްވާތީ ކަމަށެވެ. މީގެ އިތުރުން ޑރ ގައިތުރީ ބުނީ ހަމައެކަނި ގޭތެރޭގައި މަސައްކަތް ކޮށް ހީވަގި ވެގެން އުޅުމުން ޕީރިއަޑް ލަސްވާ މައްސަލައަށް ހައްލު ނުލިބޭނެ ކަމަށާއި، ކާއިރު ހަށިގަނޑަށް ފައިދާ ހުރި އެއްޗެހި ކެއުމަކީވެސް މުހިންމު ކަމެއް ކަމަށެވެ. އެގޮތުން ކެއުމުގައި ކެލޮރީ މަދުން ހުންނަ ބާވަތްތައް ހިމެނުމާއި، ގިނައިން ފައިބަރުގެ މާއްދާ ހިމެނޭ އެއްޗެހި ކެއުމަށް އޭނާ އިރުޝާދު ދެއެވެ.\nނިއުނޯމަލް އަށް ގިނަ ގައުމުތައް ދާ މިދުވަސްކޮޅު، ސިއްހަތަށް ބަލައިގެން ދިރިއުޅުމުގެ ވައްޓަފާޅި ކުރިޔަށް ގެންދިއުމަކީ މުހިންމު ކަމެކެވެ. އެގޮތުން ހަަށިގަނޑަށް ފައިދާހުރި ތަރުކާރީއާއި މޭވާގެ ބާވަތްތައް ކެއުމާއި ތައްޔާރީ ކާނާތަކާއި ލުއީ ކާނާތައް ކެއުމާއި ދުރުވުމަކީ ވަރަށް މުހިންމު ކަމެކެވެ. މީގެއިތުރުން، ދުވާލަކު މަދުވެގެން ބައިގަޑިއިރު، ސިކުނޑި ހަމަޖައްސާލުމަށް ލުއި ކަސްރަތު ކުރާށެވެ. މީގެ އިތުރުން ނަފްސާނީ ސިއްހަތު ދުޅަހެޔޮ ކޮށް ބެހެއްޓުމަށްޓަކައި އާއިލާއާ އެކީ އުފާވެރި ވަގުތުތައް ހޭދަކޮށް މަޖާ ކުރާށެވެ.\nގިނަގިނައިން ޕީރިއަޑް ލަސްވެ ސިއްހީ އެހެން މައްސަލަތައް ދިމާވާނަމަ ވީހާވެސް އަވަހަކަށް ޑޮކްޓަރަކަށް ދެއްކުމަކީ ވަރަށް މުހިންމު ކަމެކެވެ.


Maldivian idol Season3| Mihaaru\nމޯލްޑިވިއަން އައިޑޮލް ސީޒަން 3\nMay 13, 2018 73\nމޯލްޑިވިން އައިޑޮލްގެ ކުރީގެ ދެ ސީޒަންގައި ވެސް ބައިވެރިވެ ކަޓައިގެން ދާން ޖެހުނު އައިޝަތު އަޒަލް ޒާހިރު މިފަހަރުގެ އައިޑޮލް ކާމިޔާބުކޮށްފި އެވެ.\nއައްފާންގެ "ގެނބެންދެން" ނެރެފި\nމޯލްޑިވިއަން އައިޑޮލް ސީޒަން ތިނެއްގެ ޖަޖެއްގެ ގޮތުގައި މަސައްކަތް ކުރަމުން އަންނަ މަޝްހޫރު ލަވަކިޔުންތެރިޔާ އިސްމާއީލް އައްފާންގެ އަލަތު އަލްބަމް "ގެނބެންދެން" ރޭ ނެރެފި އެވެ.\nމޯލްޑިވިއަން އައިޑޮލް ސީޒަން ތިނެއްގެ ރޭގެ ޝޯ އަކީ ގަދަ ފަހެއްގެ ތެރެއިން ދެ ބައިވެރިން ވަކިކޮށް، ގަދަ ތިނެއް ހޮވަން އޮތް ރޭ ނަމަވެސް ފަސް ބައިވެރިން ވެސް މިވަގުތަށް ވަނީ ސަލާމަތްވެފަ އެވެ. ހުރިހާ ބައިވެރިން ވެސް ފިނާލޭގައި ވާދަކުރާ ގޮތަށް ނިންމައި އެކަން އިއުލާނުކުރުމާ އެކު ފޯރި ވަނީ ގަދަވެފަ އެވެ.\nމަރިޔަމް އުނޫޝާ އަކީ ދިވެހިންގެ މިއުޒިކީ ސްޓޭޖުން އަރައި އުދުހިގެން ދިޔަ އެހެން އެއްވެސް ތަރިއަކަށް ނުދެވޭ ހިސާބަކަށް އަރައިގެން ގޮސްފައިވާ ފަންނާނެއްކަމާ މެދަކު ޝައްކެއް ވެސް ނެތެވެ. އޭނާ އަކީ ފަހުގެ ތާރީޚެއްގައި ދިވެހިން ދުށް އެންމެ ކުޅަދާނަ، އެންމެ މަޝްހޫރު އަދި އެންމެ މަގުބޫލު އަންހެން ލަވަކިޔުންތެރިޔާއޭ ބުނަން ވެސް ވަރަށް...\nމޯލްޑިވިއަން އައިޑޮލްގެ ސްޓޭޖް ގަދަ7އާ ހަމައިން ދޫކޮށްލަން ޖެހުނަސް ރައިހާން އާދަމްގެ ހިތްވަރު ބައްޔެއް ނުވެ އެވެ. ރޭގެ އެލިމިނޭޝަންގައި ވަކިވި ރައިހާން ބުނަނީ މި ދަތުރަކީ މުޅިން ތަފާތު އަދި ވަރަށް ގިނަ ކަންކަންކަން ދަސްވި ހަނދާން ފޮހެނުލެވޭނެ ދަތުރެއް ކަމަށެވެ.\nApril 08, 2018 10\nމި އަހަރު ބާއްވާ ވޯލްޑް ކަޕާ ގުޅުވައިގެން މޯލްޑިވިއަން އައިޑޮލްގެ ރޭގެ އެލިމިނޭޝަން ޝޯގައި ފޯރި ނެގީ ފުޓްބޯޅައިގެ ލަވަތަކުންނެވެ. މި ފޯރިގަނޑު ނިމިގެން ދިޔައީ އަބްދުﷲ މުނާޒް ޝޯ އިން ވަކިވާންޖެހި، ހަތް ބައިވެރިންނަށް އަދަދު މަދުވެގެންނެވެ.\nޓީވީއެމުން ދައްކާ މޯލްޑިވިއަން އައިޑޮލްގެ ސީޒަން ތިނެއްގެ ގަދަ 10 އާ އެކު، ރޭ ދެއްކި އެލިމިނޭޝަން ޝޯގައި، އަބްދުﷲ މުރުޝިދް ކަޓައި ޝޯގެ ގަދަ ނުވައެއް ކަށަވަރުވެއްޖެ އެވެ.\nމޯލްޑިވިއަން އައިޑޮލް: ސަލްވާ އާއި ޝާން ކަޓައިފި\nމިދިޔަ ހަފުތާގައި މޯލްޑިވިއަން އައިޑޮލް ސީޒަން ތިނެއްގެ ގަދަ 12 ކަށަވަރުވުމާ އެކު، ބައިވެރިންގެ މެދުގައި ވާދަވެރިކަން ބޮޑުވެ، ޝޯގެ ފޯރި މި ހަފުތާގައި ވަނީ ގަދަވެފަ އެވެ. ހާއްސަކޮށް އައިޑޮލްގެ ރަސްމީ ދަތުރު ފެށެނީ ގަދަ 12 އާ އެކު ގާލާ ރައުންޑުން ކަަމަށްވާތީ މި ހަފުތާ ބަންދުގެ ޝޯތައް ވެގެން ދިޔައީ ބެލުންތެރިންގެ މެދުގައި ވެސް ބަހުސް...\nއައިޑޮލްގެ ގަދަ 12އާ އެކު ފޯރި ގަދަވެއްޖެ\nMarch 04, 2018 12\nމޯލްޑިވިއަން އައިޑޮލް: ފުރަތަމަ ހައެއް ކަށަވަރުވެއްޖެ\nމޯލްޑިވިއަން އައިޑޮލް: ފުރަތަމަ 8ގެ ވޯޓު ކުރިއަށް\nޕިއާނޯ ރައުންޑްގެ ގަދަ 16 ކަށަވަރު، ދެން އޮތީ ގަދަ 12\nއައިޑޮލްގެ ތިއޭޓަ ރައުންޑަށް 33 ބައިވެރިން\nމޯލްޑިވިއަން އައިޑޮލްގެ ތިން ވަނަ ސީޒަންގެ އޮޑިޝަން ޝޯތައް މިހާރު ނިމުމަކަށް އައީ އެވެ. މިދިޔަ ބުރާސްފަތި ދުވަހުގެ ރޭ ޓީވީއެމުން ދައްކަން ފެށި އޮޑިޝަން ޝޯތައް ރޭ ނިންމައިލުމާ އެކު،...\nމޯލްޑިވިއަން އައިޑޮލް ބުރާސްފަތި ދުވަހު ފަށަނީ\nރާއްޖޭގެ ފުރަތަމަ ފްރެންޗައިޒް ޝޯ މޯލްޑިވިއަން އައިޑޮލްގެ ތިން ވަނަ ސީޒަންގެ ޕްރިމިއާ، އަންނަ ބުރާސްފަތި ދުވަހު ބާއްވަން ނިންމައިފި އެވެ.\n"އައިޑޮލް 3" ގެ އޮޑިޝަން ޝޯތައް އަންނަ މަހު\nފްރެންޗައިޒް އުސޫލުން ރާއްޖޭގައި ބާއްވާ އެންމެ ބޮޑު ރިއަލިޓީ ޝޯ މޯލްޑިވިއަން އައިޑޮލްގެ ސީޒަން 3ގެ އޮޑިޝަން ޝޯތައް އަންނަ މަހުގެ2ވަނަ ދުވަހުގެ ރެއިން ފެށިގެން ޓީވީއެމުން ދައްކަން ނިންމައިފި އެވެ.\nމޯލްޑިވިއަން އައިޑޮލްގެ ފަނޑިޔާރުންގެ ޕެނެލަށް ޒާރާ\nމުޅިން އަލަށް ޖަޖިން ޕެނަލަށް އައި ޒާރާ މުޖުތަބާގެ އިތުރުން އާ ހޯސްޓަކާ އެކު ޓީވީއެމްގެ މޯލްޑިވިން އައިޑޮލް ސީޒަން ތިނެއް ރޭ ލޯންޗްކޮށްފި އެވެ.


De Gea United In Dhiyumuge Furusatheh Nei - Mourinho - Vaguthu\nޑެހެއާ ޔުނައިޓެޑުން ދިއުމުގެ އެއްވެސް ފުރުސަތެއް ނެތް - މޮރީނިއޯ\nމި ސީޒަނަށްފަހު މެންޗެސްޓަރ ޔުނައިޓެޑްގެ ގޯލްކީޕަރު ޑޭވިޑް ޑެހެއާ އެ ކްލަބު ދޫކޮށްލުމުގެ އެއްވެސް ފުރުސަތެއް ނެތް ކަމަށް ޔުނައިޓެޑްގެ ކޯޗު ހޯޒޭ މޮރީނިއޯ ބުނެފިއެވެ.\nސްޕެއިން އަށް އުފަން ޑެހެއާ އަކީ މިވަގުތު ދުނިޔޭގައި ހުރި އެންމެ މޮޅު ގޯލްކީޕަރު ކަމަށް ގިނަ ބަޔަކު އެއްބަސްވެއެވެ. އެގޮތުން ޑެހެއާ ދައްކަމުންދާ މޮޅު ކުޅުމާ އެކު އޭނާ ހޯދުމަށް ސްޕެއިންގެ ރެއާލް މެޑްރިޑުން ވަރަށް ބޮޑަށް ޝައުގުވެރިވާ ކަމަށް ރިޕޯޓުތަށް ބުނެއެވެ.\nނަމަވެސް އިއްޔެ ބޭއްވި ނޫސްވެރިންގެ ބައްދަލުވުމެއްގައި މި ސީޒަނަށްފަހު ޑެހެއާ ޔުނައިޓެޑް ދޫކޮށްލާނެތޯ ސުވާލުކުރުމުން ޔުނައިޓެޑްގެ ކޯޗު މޮރީނިއޯ ބުނީ ޑެހެއާ ޔުނައިޓެޑް ދޫކޮށްލުމުގެ "އެއްވެސް ފުރުސަތެއް ނެތް" ކަމަށެވެ.\nޑެހެއާ ވިއްކާލަން ޔުނައިޓެޑުން ދެކޮޅަށް ހަދާއިރު ރިޕޯޓުތަށް ބުނާގޮތުން ޔުނައިޓެޑުން މިހާރު އަންނަނީ އޭނާގެ ކޮންޓްރެކްޓް އާކުރުމަށް ވެސް މަސައްކަތް ކުރަމުންނެވެ. ޑެހެއާ ޔުނައިޓެޑާ އެކު މިހާރު ހަދާފައިވާ ކޮންޓްރެކްޓް އަންނަ ސީޒަނަށްފަހު ހަމަވާނެއެވެ.\n2011 ވަނަ އަހަރު ޑެހެއާ ޔުނައިޓެޑާއި ގުޅުނުއިރު އޭނާ ވަނީ މިހާތަނަށް އެ ކްލަބަށް 311 މެޗު ކުޅެދީފައެވެ. ޑެހެއާ ވަނީ ޔުނައިޓެޑާ އެކު މިހާތަނަށް ޕްރިމިއަރ ލީގަކާއި އެފްއޭކަޕެއްގެ އިތުރުން ޔޫރޮޕާ ލީގެއް ކާމިޔާބުކޮށްފައެވެ.\nޑެހެއާ ޔުނައިޓެޑްގައި ދައްކަމުން އަންނަ މޮޅު ކުޅުމާ އެކު ސްޕެއިންގެ ގައުމީ ޓީމުގެ އެއް ނަމްބަރު ކީޕަރުގެ މަގާމު ވެސް އޭނާ މިހާރު ވަނީ ލިބިގެން ގޮސްފައެވެ.\nޕާކިސްތާން ތިން އަހަރު ފުޓްބޯޅައާ ދުރުގައި، އަލުން ފެށީ ސުމަކުން!\nބާސާގެ ކެޕްޓަންކަން މެސީ އަށް


މާފުށީ ކުޑަ ގޮޅިން ރައީސް ޔާމިންގެ އަސަރުގަދަ ވާހަކަފުޅުތަކެއް! - DhiDaily\nމާފުށީ ކުޑަ ގޮޅިން ރައީސް ޔާމިންގެ އަސަރުގަދަ ވާހަކަފުޅުތަކެއް!\nފަސްއަހަރު ދުވަހުގެ ޖަލު ޙުކުމެއް ތަންފީޒުކުރައްވަމުން ގެންދަވާ ރައީސް ޔާމިން ޢަބްދުލްޤައްޔޫމު، ސިޓީއެއްގެ ޒަރީޢާއިން ދިވެހި ރައްޔިތުންނަށް މެސެޖުތަކެއް ދެއްވައިފިއެވެ.\nޗެނަލް 13 މެދުވެރިކޮށް އެ މަނިކުފާނުގެ ދަރިކަލުން ޒޭން ވަނީ މި ސިޓީ އިއްވަވައިފައެވެ.\nރައީސް ޔާމިންގެ ސިޓީ ފައްޓަވަމުން ރައްޔިތުންނަށް ވެދުން ސަލާމް ރައްދުކުރައްވައި ވިދާޅުވީ މާފުށީގެ ކުޑަގޮޅިން ދިވެހި ރައްޔިތުންނާ މި ބައްދަލުކުރައްވަނީ ޤައުމުގެ ހާލަތާމެދު ނުހަނު ކަންބޮޑުވެވަޑައިގެން ހިތާމަކުރައްވާ ހާލުގައި ކަމަށެވެ.\nރައީސް ޔާމިންގެ ސިޓީގައިވަނީ 2013 ވަނަ އަހަރު އެ މަނިކުފާނު ވެރިކަމާއި ހަވާލުވެވަޑައިގެން ރާއްޖޭގެ އިޤްތިސާދުކޮޅަށް ޖައްސަވައި، ޤައުމީ މަސްލަހަތާއި ގުޅުންހުރި މައްސަލަތައް ހައްލުކުރައްވައިފައިވާކަން ފާހަގަކުރައްވައިފައެވެ. ހަމައެހެންމެ ރާއްޖެއަކީ ފުރިހަމަ މިނިވަންކަމާއި ސިޔާދަތު ލިބިފައިވާ، އަދި ރައްޔިތުން ފަޚުރުވެރިވާފަދަ ޤައުމަކަށް ހައްދަވައިދެއްވިކަން ވެސް ފާހަގަކުރެެއްވިއެވެ.\nއޭގެ ނަތީޖާއަކީ ވާދަވެރި ސިޔާސީ ފަރާތްތަކުންނާއި، އެ ބޭފުޅުންނަށް ވާގިވެރިވާ ބޭރުގެ ފަރާތްތަކުން އެ މަނިކުފާނު ޖަލަށްލުންކަން ވެސް ފާހަގަކުރެއްވިއެވެ. އަދި ބަވަނަވެފައިވާ މި ދުނިޔޭގައިވާ މިފަދަ ކުޑަ ޖަޒީރާ ޤައުމަކަށް ހަމަ އިސްކޮޅަށް ތެދުވެވޭނީ ވަރަށް ސާބިތުކަމާއެކު ނުކުމެގެންކަން ފުރަތަމަ ދުވަހުން ފެށިގެން ޤަބޫލުފުޅު ކުރެއްވިކަމަށެވެ.\nހަމައެހެންމެ ފުރަތަމަ ދުވަހު ނުކުމެވަޑައިގެންނެވީ މި ދަތުރަކީ ފަސޭހަ ދަތުރަކަށް ނުވާނެކަން އެނގިވަޑައިގެންކަމަށް ވެސް ރައީސް ޔާމިން ވިދާޅުވިއެވެ.\nރައީސް ޔާމިނު ވިދާޅުވީ އެ މަނިކުފާނު ނުކުމެވަޑައިގެންނެވީ ދިވެހިންގެ ކަންކަން ނިންމާނީ ދިވެހިންކަމަށް ދެކެވަޑައިގެން ބޮޑެތި ބާރުތަކާއި ނުފޫޒުތަކުގެ އަޅުވެތިކުރުމުގެ ފަލްސަފާއާއި ދެކޮޅުހައްދަވަމުން ކަމަށެވެ. އެ ވިސްނުމަކީ ޕީޕީއެމްއާއި ޕީއެންސީގެ ފިކުރު ކަމަށާއި، އެއީ ޤައުމީ ފިކުރުކަމަށާއި، އެ ފިކުރު ރައްޔިތުންގެ ހަށީގައި ލޭ ހިނގާހައި ހިނދަކު މި ޤައުމަށް ވާނެގޮތެއްވާން ދޫކޮށްނުލާނެކަމުގެ ޔަޤީންކަން އޮންނެވިކަމަށް ވެސް ވިދާޅުވިއެވެ.\nމީގެ އިތުރުން ރައީސް ޔާމިން ވިދާޅުވީ ތަހައްމަލު ކުރައްވަމުން މި ގެންދަވަނީ ޙަޤީޤީ އަނިޔާ ކަމަށާއި، ބޭއިންސާފުގެ ކުރިމަތީގައި ކުޑަކަކޫ ނުޖައްސަވާނެކަމަށެވެ. އަދި އެމަނިކުފާނުގެ ހިތްޕުޅު ހަމަޖެހުމާއި އުފާވެވަޑައިގަތުމަށްވުރެ މުހިންމީ އަދި އިސްކުރައްވާނީ ރައްޔިތުންގެ މަސްލަހަތު ކަމަށެެވެ.\nހަމައެހެންމެ އެ މަނިކުފާނަށް މުހިންމީ ރައްޔިތުންގެ މިނިވަންކަމާއި، އިސްތިޤުލާލުކަން ފާހަގަކުރައްވައި ވިދާޅުވީ ބޭރު މީހުން ޤައުމުގެ ދާޚިލީ ކަންކަމުގެތެރެެއަށްވަދެ ގޮތްކިޔާކަށް ނުޖެހޭނެ ކަމަށެވެ. އަދި އެކަމަށް ދިވެހިން ފާރަވެރިވުމަށް ވެސް އެ މަނިކުފާނު އިލްތިމާސް ކުރެއްވިއެވެ.


ރިޕޯޓް: އެމް.އެން.ޔޫ އިން ކުޑަކުދިންގެ ދުވަސް ކުޑަކުދިންގެ ބަގީޗާގައި ފާހަގަކުރުން – MNUSU\nދިވެހިރާއްޖޭގެ ޤައުމީ ޔުނިވަރސިޓީ އަކީ އަބަދުވެސް ތަފާތު ދައްކާ ޔުނިވަރސިޓީއެކެވެ. ދިވެހިރާއްޖޭގައި އެންމެ ފުރަތަމަ އުފެދުނު މި ޔުނިވަރސިޓީ އަކީ ދިވެހިރާއްޖޭގެ މަތީ ތަޢުލީމުދޭ މުއައްސަސާތަކުގެ ތެރޭގައި އެންމެ ވަރުގަދަ އެއް މުއައްސަސާއެވެ. މި ޔުނިވަރސިޓީގެ ފަރާތުން މިއަހަރުގެ ކުޑަކުދިންގެ ދުވަސް ފާހަގަކުރުމަށް ބޭއްވުނު ކުޑަކުދިންގެ ހަވީރަކީ މިކަމަށް ބާރުދޭ މިސާލެކެވެ.\nވެރިކަންކުރާ މާލޭގައި އެއްއިރެއްގައި ކުޑަކުދިންނަށް އެންމެ މަޤްބޫލު ތަނަކަށްވެފައި އޮތް ”ކުޑަކުދިންގެ ބަގީޗާ“، 11 މެއި 2018ވީ ހުކުރުދުވަހުގެ ހަވީރު ފަޅުފިލުވައިދިނީ ދިވެހިރާއްޖޭގެ ޤައުމީ ޔުނިވަރސިޓީ (އެމް.އެން.ޔޫ)ގެ މުވައްޒަފުންނާއި ދަރިވަރުންނެވެ. މޫސުން އެހާ ރަނގަޅު ދުވަހަކަށް ނުވިއެއްކަމަކު ޢާންމުންނަށް ހުޅުވާލައިގެން ބޭއްވުނު މި ކުޑަކުދިންގެ ހަވީރުގައި ޢާންމުންގެ ތެރެއިން އެތައް ޢާއިލާތަކެއް މި ޙަރަކާތުގައި ބައިވެރިވުމަށް އެދުވަހު ކުޑަކުދިންގެ ބަގީޗާއަށް ދުރުވިއެވެ. ތަފާތު ކުޅިވަރު ސްޓޯލްތަކާއި ސްޓޭޖް ޝޯގެ އިތުރުން ކުޑަކުދިން ޝަޢުޤުވެރިވާފަދަ ގޮތަކަށް މުޅި ބަގީޗާ ޒީނަތްތެރިކޮށްފައި އޮތްއިރު، މި ޙަރަކާތް އިންތިޒާމުކޮށްފައިވަނީ އެމް.އެން.ޔޫ މެނޭޖްމަންޓްގެ އިސްނެގުމުގެ މަތިން އެމް.އެން.ޔޫ ފެކަލްޓީ އޮފް އެޑިއުކޭޝަން އާއި ދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ) އާއި އެމް.އެން.ޔޫ ސްޓާފް ކްލަބް ގުޅިގެންނެވެ.\nޙަރަކާތުގެ ތެރެއިން | ފޮޓޯ: އެމް.އެން.ޔޫ.އެސް.ޔޫ\nމީގެކުރިންވެސް އެމް.އެން.ޔޫގެ ފެކަލްޓީ އޮފް އެޑިއުކޭޝަންގެ ފަރާތުން ދިޔައީ ކުޑަކުދިންގެ ދުވަސް ކުލަގަދަކޮށް ފާހަގަކުރަމުންނެވެ. އެހެންނަމަވެސް މިފަހަރު ޔުނިވަރސިޓީގެ ހުރިހާ ފެކަލްޓީއެއް ގުޅިގެން ބޮޑު ޙަރަކާތެއް ކުރިއަށް ގެންދިއުމަށް އެމް.އެން.ޔޫގެ މެނޭޖްމަންޓުން އޮތީ ނިންމާފައެވެ. އެގޮތުގެ މަތިން އެމް.އެން.ޔޫ.އެސް.ޔޫގެ ފަރާތުން މި ޙަރަކާތުގައި އިސްދައުރެއް އަދާކޮށްފައިވަނީ އެމް.އެން.ޔޫ.އެސް.ޔޫ އިން ފެކަލްޓީ އޮފް އެޑިއުކޭޝަން (އެފް.އީ)ގައި ޤާއިމް ކޮށްފައިވާ ގޮފި ކަމަށްވާ ފެކަލްޓީ އޮފް އެޑިއުކޭޝަން ސްޓޫޑެންޓްސް އެސޯސިއޭޝަސް (ފެސާ)އިންނެވެ.\nތަފާތު 17ސްޓޯލެއްގައި ކުޑަކުދިންނާއި ގުޅޭ ޙަރަކާތްތައް ކުރިއަށްދިޔައިރު، އެމް.އެން.ޔޫ.އެސް.ޔޫގެ ހުރިހާ ގޮތްޕެއްގެ އިތުރުން ފެކަލްޓީ އޮފް އެޑިއުކޭޝަންގެ ހުރިހާ ބެޗުތަކުގެ ދަރިވަރުންވެސް ބައިވެރިވިކަން ފާހަގަކޮށްލެވެއެވެ. މީގެ އިތުރުން މާލޭގެ އެކި ސްކޫލުތަކުގެ ކުޑަކުދިންގެ ހުނަރު ދައްކާލުމަށް ކުޑަކުދިންގެ ޝޯއެއް ވެސް އެދުވަހު ކުރިއަށްދިޔަކަން ފާހަގަކޮށްލެވެއެވެ.\nއެމް.އެން.ޔޫ.އެސް.ޔޫ އަށް މަޢުލޫމާތު ދެއްވަމުން ”ފެސާ“ގެ ރައީސާ އަލްފާޟިލާ މަރިޔަމް ވަޖާޙާ ވިދާޅުވި ގޮތުގައި މި ޙަރަކާތުގައި ފެކަލްޓީ އޮފް އެޑިއުކޭޝަން ސްޓޫޑެންޓް އެސޯސިއޭޝަން (ފެސާ) އާއިއެކު އެމް.އެން.ޔޫ.އެސް.ޔޫގެ ހުރިހާ ގޮތްޕެއްވެސް ވަނީ ބައިވެރިވެފައެވެ. އަދި މީގެ އިތުރުން، ފެކަލްޓީ އޮފް އެޑިއުކޭޝަންގެ ހުރިހާ ބެޗަކުންވެސް އެކިގޮތްގޮތުން މި ޙަރަކާތުގައި ބައިވެރިވެފައިވާކަން ފާހަގަކުރެއްވިއެވެ.\n”މި ޙަރަކާތަށް އެމް.އެން.ޔޫގެ މެނޭޖްމަންޓުން އަދި ފެކަލްޓީ އޮފް އެޑިއުކޭޝަންގެ މެނޭޖްމަންޓުން ވެދެއްވި އެހީތެރިކަމަށް ނިހާޔަތަށް ޝުކުރުވެރިވަން. އަދި އެމް.އެން.ޔޫ.އެސް.ޔޫގެ ހިންގާކޮމިޓީން ވެދެއްވި އެހީވެސް ފާހަގަކުރަން. ޚާއްޞަގޮތެއްގައި އެމް.އެން.ޔޫ ސްޓޫޑެންޓް ސަޕޯޓް ސަރވިސަސްގެ އަލްފާޟިލް ޢަލީ ރަޝީދުގެ ނަން ފާހަގަކޮށްލަން. ދިމާވި ކޮންމެ ކަމެއް ޙައްލުކުރުމުގައިވެސް އެބޭފުޅާގެ އެހީތެރިކަން 100 އިންސައްތައަށް ވަނީ ލިބިފައި.“\nއިތުރަށް ވާހަކަދައްކަވަމުން ރައީސާ ވަޖާޙާ ފާހަގަކުރެއްވިއެވެ.\nމިފަދަ ބޮޑެތި ޙަރަކާތްތައް އެމް.އެން.ޔޫގެ ފަރާތުން ކާމިޔާބުކަމާއެކު ކުރިއަށްގެންދެވެނީ އެމް.އެން.ޔޫގެ މެނޭޖްމަންޓާއި މުވައްޒަފުންނާއި ދަރިވަރުންގެ އެއްބައިވަންތަކަމުގެ ސަބަބުންކަން ކަށަވަރެވެ. އަދި ގުޅިގެން މަސައްކަތްކޮށް ކާމިޔާބު ހޯދުމުގައި އަބަދުވެސް ތަފާތު ދައްކާތީއެވެ.\nއެމް.އެން.ޔޫ.އެސް.ޔޫ އަށް ދެއްވި ބަސްދީގަތުމެއްގައި އެމް.އެން.ޔޫގެ ވައިސް ޗާންސެލަރ ޑރ. ޢަލީ ފަވާޒު ޝަރީފް ވިދާޅުވީ ”އުފަލާ މަޖާ“ މި ނަމުގައި މި ޕްރޮގްރާމް ޢާންމުގޮތެއްގައި ބާއްވަމުން އަންނަނީ ފެކަލްޓީ އޮފް އެޑިއުކޭޝަންގެ ފަރާތުންކަމަށެވެ. އަދި މިއަހަރު އެހެން އަހަރުތަކާއި ޚިލާފަށް އެމް.އެން.ޔޫގެ އެހެން ފެކަލްޓީތަކާއި ހިއުމަން ރިސޯސް ޑިޕާޓްމަންޓުންވެސް މި ޙަރަކާތުގައި ބައިވެރިވާކަމަށް ވިދާޅުވިއެވެ.\n”މި ޙަރަކާތުގެ މައިގަނޑުގެ މަޤްޞަދަކީ ދަރިވަރުންނަށް އެ ކުދިންގެ ޓެލެންޓް އަދި އޯގަނައިޒޭޝަނަލް ސްކިލްސް ދައްކާލުމަށް އެހީތެރިވުމާއި އިޖުތިމާޢީ ޙަރަކާތެއްގެ ގޮތުގައި މުޖުތަމަޢަށް ކަމެއްކޮށްދިނުން.“\n– ވައިސް ޗާންސެލަރ، ޑރ. ޢަލީ ފަވާޒު ޝަރީފް\nއިތުރަށް ވާހަކަ ދައްކަވަމުން ވައިސް ޗާންސެލަރ ވިދާޅުވީ ޙަރަކާތުގެ މަޤްޞަދު ޙާޞިލުވެއްޖެކަމަށް ޤަބޫލުކުރާކަމަށާއި، މޫސުން އެންމެ ރަނގަޅުނުވިއެއްކަމަކު، އުއްމީދު ކުރިވަރަށްވުރެން އިތުރަށް ޢާންމުންނާއި ކުޑަކުދިން ޙަރަކާތުގައި ބައިވެރިވިކަމަށެވެ.\nވައިސް ޗާންސެލަރ ދެއްވި ބަސްދީގަތުމުގެ ތެރެއިން | ފޮޓޯ: އެމް.އެން.ޔޫ.އެސް.ޔޫ\nދިވެހިރާއްޖޭގެ ޤައުމީ ޔުނިވަރސިޓީ (އެމް.އެން.ޔޫ)އަކީ ދިވެހިރާއްޖޭގައި އުފެދުނު އެންމެ ފުރަތަމަ ޔުނިވަރސިޓީއެވެ. މި ޔުނިވަރސިޓީއަކީ ކުރާ ކޮންމެ ކަމެއްގައި ތަފާތު ދައްކަމުންދާ ޔުނިވަރސިޓީއެކެވެ. ކާމިޔާބު އެތައް ދަސްވެނިންނެއް އުފައްދާފައިވާ މި ޔުނިވަރސިޓީއަކީ އަބަދުވެސް އިޖްތިމާޢީ ޙަރަކާތްތައް ހިންގުމުގައި އެންމެ ކުރީސަފުގައި އޮންނާނޭ ޔުނިވަރސިޓީއެކެވެ. މިކަމުގައި ޔުނިވަރސިޓީގެ މުވައްޒަފުންނާއި ދަރިވަރުން އަބަދުވެސް އަތުގުޅާލައިގެން ތިބޭނެއެވެ.


Kaizeen Ge Hadhiyaa Eh: Palestine Ge 3,000 Dhidha Hiley Dhenee - Vaguthu\nކައިޒީންގެ ހަދިޔާއެއް: ފަލަސްތީންގެ 3،000 ދިދަ ހިލޭ ދެނީ\nރާއްޖޭގެ މަޝްހޫރު މޮޑެލް ކައިޒީން ފަލަސްތީނުގެ 3،000 ދިދަ ހިލޭ ބެހުމަށް ނިންމައިފިއެވެ.\nއިންސްޓަގްރާމްގައި ކައިޒީން މިއަދު އާންމު ކުރި ޕޯސްޓެއްގައި ވަނީ ފަލަސްތީންގެ ދިދަތައް ހިލޭ ބެހުމަށް ނިންމާފައި ވަނީ ފަލަސްތީނުގެ ރައްޔިތުންނާއެކު ތިބިކަން ހާމަކުރުމުގެ ގޮތުން ކަމަށެވެ. އޭނާ ބުނި ގޮތުގައި، ދިދަ ލިބޭނީ އެމް7 ގެ ބުކްޝޮޕްތަކުންނެވެ.\nއެމް7 ގެ އައުޓްލެޓްތައް މާލެ އާއި ހުޅުމާލޭގައި ހުންނަ އިރު، އެ ތަންތަނަށް ދާ ކޮންމެ މީހަކަށް 10 ދިދަ ދިނުމަށް ވަނީ ހަމަޖެހިފައެވެ. ކައިޒީން ބުނީ މި ދިދަތައް އެ އައުޓްލެޓްތަކުން ދޭ އިރު، އެއްވެސް އަގެއް ނުނަގާނެ ކަމަށެވެ.\nކައިޒީން ބުނީ މިއީ އިސްރާއީލުން ފަލަސްތީނަށް ދެމުން ގެންދާ ހަމަލާތައް ކުށްވެރިކޮށް ދިވެހި ރައްޔިތުން ފަލަސްތީނާއެކު ތިބިކަން މުޅި ދުނިޔެއަށް އަންގައިދިނުމުގެ ގޮތުން ރާއްޖޭގައި ކުރިއަށް ގެންދާ ހަރަކާތްތަކަށް އެހީތެރިވާން ކުރާ ކަމެއް ކަމަށެވެ.\nކައިޒީން ވަނީ އިސްރާއީލުން، ފަލަސްތީންގެ ރައްޔިތުންނާ ދެކޮޅަށް ހިންގަމުން އަންނަ އިންސާނިއްޔަތާ ހިލާފު އަމަލުތައް ކުށްވެރިކޮށްފައެވެ. އަދި ފަލަސްތީނާއެކު ތިބި ކަން ހާމަކުރުމަށް ބާއްވާ ހަރަކާތްތަކުގައި ބައިވެރިވެ، ފަލަސްތީނުގެ އަހުންނާއި އުހްތުންނާ އެކު ތިބި ކަން ހުރިހާ ދިވެހިން ވެސް ދައްކައި ދިނުމަށް އޭނާ ވަނީ ވަރަށް ބޮޑަށް އެދިފައެވެ.\n"އަހަރެންނަކީ ދިވެއްސެއް، އަހަރެން މިހުރީ ފަލަސްތީނާއެކު،" ކައިޒީން ނިންމާލަމުން ބުނެފައިވެއެވެ.\nއިސްރާއީލުން ފަލަސްތީންގެ ޣައްޒާ އަށް ދެމުން އަންނަ ވަރުގަދަ ހަމަލާތަކުގައި މިހާތަނަށް 200 އަށް ވުރެ ގިނަ މީހުން ވަނީ ޝަހީދުވެފައެވެ. އޭގެ ތެރޭގައި 60 ކުޑަކުދިން ހިމެނެއެވެ. އިސްރާއީލުން ތަކުރާރުކޮށް ބުނަމުން ދަނީ ޣައްޒާއަށް ދެމުންދާ ހަމަލާތައް ހުއްޓާނުލާ ކުރިއަށް ގެންދާނެ ކަމަށެވެ. އިސްރާއީލްގެ ހަމަލާތަކުގައި މިހާތަނަށް ހާހަކަށް ވުރެ ގިނަ މީހުން ވަނީ ޒަހަމްވެފައެވެ.\nއިސްރާއީލްގެ ހަމަލާތަކުގެ ސަބަބުން އެތައް ސަތޭކަ ގެއަކާއި އިމާރާތެއް ބިމާ ހަމަވެ ބޮޑު ސަރަހައްދަކުން ކަރަންޓު ކެނޑި، ބޯފެން ހޮޅިތައް ފަޅައިގެން ގޮސް، ނަރުދަމާ ނިޒާމަށް ވެސް ވަނީ ބުރޫ އަރައިފައެވެ.\nޔަހޫދީންގެ އުދުވާނީ ހަމަލާތަކުގައި ހަމާސް ޖަމާއަތާއި އިސްލާމިކް ޖިހާދުގެ 20 މީހަކު ޝަހީދުވެފައިވާ އިރު، އެ ދެ ޖަމާއަތުން އިސްރާއީލަށް ދިން ހަމަލާތަކުގައި އެ ގައުމުގެ 10 މީހުން ވަނީ މަރުވެފައެވެ.\nކައިޒީން ބެހި ފަލަސްތީންގެ ދިދަތައް ހުސްވާން ނެގީ ކުޑަ ވަގުތުކޮޅެއް!\nމެއި 18, 2021 15:17\nކައިޒިން ދޭ ހަދިޔާގަ ނުހިފާތި އެއްވެސް ކުއްޖަ ކު..\nދެރަ ދޯ ދެން ވަރަށް\nމަންޖޭ ދިދަ ދިނުން ރަނގަޅޭ....... އައުރަ އޭ ނިވާ ކުރަން ވީ\nމެއި 18, 2021 15:18\nއެހީ ވާންވީ ފަލަސްތީނު ރައްޔިތުންނަށް\nމެއި 19, 2021 02:05\nމި ކައިޒީން އަތުގައި ކިތަންމެ ލާރި ހުއްޓަސް\nމީނާޔަކީ ވަރަށް ދަހި ކިބުރުވެރި ފޮނި އަންހެނެއް\nހިއެއްނުވޭ ލާރި ގެ އެހީއެއްދޭނެކަމެއް\nކައިޒީން އަށް ހެޔޮ އެދޭ\nމެއި 18, 2021 15:47\nމުސްލިމުންނަށް ކޮށްދޭ ކަންނަމަށްޓަކާ ކައިޒީން އަށް ހެޔޮ ރަހްމަތް ލައްވާށި އަދި ކައިޒީންއަށް ހެޔޮވިސްނުން ދެއްވާ އައުރަ ނިވާކުރުމުގެ ހިދާޔަތުވެސް ދައްކަވާށި\nމެއި 18, 2021 17:51\nމެއި 18, 2021 15:53\nއެންމެ ރަނގަޅު އެހީ އަކީ ސިއްރީޔާތުގައި ދޭ އެހީ . ދިދަ ބެހިޔަސް ، އެހީ ވެފައި އޮވެދާނެ 🙂\nމެއި 18, 2021 16:22\nފުރަތަމަ ލާރި ހޯދީ ރަނގަޅައްތޯ އަހާ ބަލަ\nމެއި 18, 2021 16:44\nކައިޒީން ތިކުރާހިތްވަރަށް ހަމަ ސާބަސް.\nމެއި 18, 2021 17:13\n3000 ދިދައިގެ ތެރެއިން2ދިދައިން ކަލޭގެ އައުރަ ނިވާ ކުރެވޭނެ. ނަމެއްގައި މުސްލިމުން މަޝްހޫރުވާން އޮޕޮޗްނިޓީގެ ބޭނުން ނުހިފައި ފުރަތަމަ ކުރަންޖެހޭކަން ނުކޮށް ދެން ކީއްކުރަން ؟\nމެއި 19, 2021 00:17\nކަލޭގެ އަނގައަށް ކޮއްޕިއްޔާ މާރަނގަޅު ވާނެ.\nhelps out poorer nations by bringing them business.\nމެއި 19, 2021 13:42\nކީކޭ ތި ކިޔަނީ\nމެއި 18, 2021 17:23\nތިޔަ ދިދައިން ތިމާގެ އައުރަ ނިވާކުރާނަމަ ފަލަސްތީން މީހުން މާއުފާވާނެ،\nމެއި 18, 2021 17:41\nޙަރުބީ ކަަފަރުން ފަލަސްތީނަށް ތާއީދު ކޮށް ވާހަކަދެއްކީމަ ޝުކުރު އަދާކޮށްފަ ކައިޒީން ފަލަސްތީނަށް ތާއީދު ކުރީމަ ކަލޭމެނަށް ކަރިތެރެއިން ނުދިރިގެން ތިއުޅެނީ ކިއްވެތަ؟؟ ޙިތުގެ އަޑިން އެޔޮ އެދޭނަމަ ތިުަ ގޮތަށް ކަނޑުކޮހުން އުޅެހެނެއް ނޫޅޭނެ. ށާބަހޭ ކައިޒީން .\nމެއި 18, 2021 18:52\nމމޕރސ ފައިސަާތޯ ރަގަޅަށް ބަލާތި.. ތިފއިސާގަ ހިފިމީހަކު މިހާރުނެތް🤭\nމެއި 19, 2021 06:37\nމާތްﷲ އަހަރެމެން އެންމެންނަކީ ނިޢްމަތްތަކަށް ޝުކުރުވެރިވާ ބަޔަކަށް ހައްދަވާށި. އަދި މުސްލިމް އެންމެހާ ގައުމު ތަކެއްގައި ހިނގާ ހަނގުރާމަތައް ނިމުމަކަށްގެނެސް މުސްލިމުންނަށް ނަސްރު ދެއްވާށި. އާމީން.\nމެއި 18, 2021 19:18\nޖަވާބު ދީފާނަންތޯ މި ސުވާލަށް! މީނާ ފައިސާ ހޯދަނީ ކިހިނެއްތޯ؟\nމެއި 18, 2021 19:59\nމިދެވެހީންނަށް ކީއްކުރަން މަންޖެ ދިދަ ލިހޭ ތިބަހަނީ! ބޭކާރު! ތިލާރި ކޮޅުވެސް ފަލަސްތީނު މީހަކަށް ދިންނަމަ. ފެންފުޅިއެއް ވެސް ގަނެވިދާނެ ތޯއްޗެއް!\nމެއި 18, 2021 20:15\nހެދުން ލައިގެން އޮރިޔާމުން އުޅޭ މީހަ ކު ދޭ އެއްޗެއްގާ ހިފާން ލަދުގަނޭ.\nމެއި 18, 2021 20:16\nޝުކުރުއްޔާ ކައިޒީން. ދިވެހިންނަކީ ވަރަށް ޒާތީވާބައެއް. އަޅާނުލާ. ހެޔޮވިސްނުން ދެއްވާށި\nމަވެސް ދީފާނަން ހިލޭ ދިދަ... އެކަމު ހަލާލު ފައިސާ އިން\nމެއި 18, 2021 20:23\n.އޭނަ ހުންނަނީ އައުރަ ނިވާނު ކޮށްތަ؟.\nމެއި 18, 2021 20:53\nމައްސޫރު ވެވެން އޮތް ކަމެއް ވިއްޔާ ކުރާ ހިތްވެދާނެ ދެން ބޭނުންވަނީ ސިޔާސީ މައިދާނުގައި ހަރަކާތްތެރިވާން، އެއީ ކީއްވެގެން..\nދިދަ ބަހައްޓާފައި، ފަލަސްތީނުގެ ރައްޔިތުންނަށް ފައިސާ ފޮނުވަމާ،އަދި ހެޔޮ ދުޢާ ކުރަންވީ..\nމިއީ ހައްގު ތެދު\nރަގަނޅު ވާހަކައެއް...ސަބަބަކީ ތީނަ ހިތުގައި ރަހުމް އުފެދިގެން ކުރާ ކަމެއް ބުނާ ބަހެއްނޫން\nކަންދައްކާ..ދިވެހިންގެ ތާއީދު ހޯދަން..ކަލެއަށް 50000ހާހައްވުރެ ގިނަ ޑޮލަރު ވެސް ދެވި ދާނެ..އެކައުންޓުތައް ލާރިން ފުރިފައިވަނީ


Covid-19: Ithuru3meehaku balin rangalhuvejje | ThePress\nކޮވިޑް-19: އިތުރު3މީހަކު ބަލިން ރަނގަޅުވެއްޖެ\nކޮވިޑްއާ ގުޅިގެން ރާއްޖެ ދޫކޮށް ދާ ބައެއް މީހުން ފޮނުވާލުމުގައި އެއާޕޯޓުގައި މަސައްކަތް ކުރާ ސްޓާފުންތަކެއް\nކޮވިޑް-19 އަށް ޕޮޒިޓިވްވި އިތުރު3މީހަކު ބަލިން ރަނގަޅުވެއްޖެއެވެ.\nމިކަން ހާމަކޮށްފައި ވަނީ ކޮވިޑް-19ގެ އެންމެ ފަހުގެ މައުލޫމާތު ހިއްސާ ކުރުުމަށް މިހަރު ކުރިއަށްދާ ނޫސްވެރިންގެ ބައްދަލުވުމުގައެވެ. ވޭތުވެދިޔަ 24 ގަޑިއިރުގެ ތެރޭގައި އިތުރު3މީހަކު ބަލިން ރަނގަޅުވެފައިވުމާއެކު، ރާއްޖެއިން މި ބައްޔަށް ޕޮޒިޓިވްވި މީހުންގެ ތެރެއިން ރަނގަޅުވި މީހުންގެ ޖުމްލަ އަދަދު މިވަނީ 112 އަށް އަރާފައެވެ.\nރާއްޖޭގައި ކޮވިޑް-19 ޖެހުނު މީހުންގެ ތެރެއިން 112 މީހަކު ރަނގަޅުވެފައިވާއިރު، މިހާތަނަށް އައި އިރު ރާއްޖެއިން މި ބަލި ޖެހިގެން4މީހަކު ވަނީ މަރުވެފައެވެ. އޭގެތެރޭގައި ހިމެނެނީ 83 އަހަރުގެ ދިވެހި އަންހެނަކާއި 33 އަހަރުގެ ބަންގްލަދޭޝް ފިރިހެނަކާއި 80 އަހަރުގެ ދިވެހި ފިރިހެނެއްގެ އިތުރު 88 އަހަރުގެ ދިވެހި ފިރިހެނެކެވެ.\nރާއްޖެއިން ކޮވިޑް-19 އަށް ޖުމްލަ 1313 މީހަކު ޕޮޒިޓިވްވެފައިވާއިރު، އޭގެ ތެރެއިން 1198 ކޭސްތަކަކީ އެކްޓިވް ކޭސްތަކެވެ.


Booster dose 19,432 meehun jahaifi\nމީހެއްގެ ގަޔަށް ވެކްސިން ޖެހުމުގެ ތެރެއިން: ތިން ވަނަ ޑޯޒް 19،000 އަށް ވުރެ ގިނަ މީހުން ވަނީ ޖަހާފައި --- ފޮޓޯ: އަވަސް\nރާއްޖޭގައި ކޮވިޑް ވެކްސިންގެ ބޫސްޓާ ޑޯޒް ޖެހި މީހުންގެ އަދަދު 19،000 އިން މައްޗަށް އަރައިފި އެވެ.\nއެޗްޕީއޭއިން އާންމު ކޮށްފައިވާ ކޮވިޑް ވެކްސިންގެ އެންމެ ފަހުގެ ތަފާސްހިސާބުތަކަށް ބަލާއިރު މިހާތަނަށް 396،162 މީހުން ކޮވިޑްގެ ފުރަތަމަ ޑޯޒް ޖަހަފާއިވެ އެވެ. އަދި 365،482 މީހުން ދެވަނަ ޑޯޒް ފުރިހަމަ ކޮށްފައިވެ އެވެ.\nކޮވިޑް ވެކްސިންގެ ތިންވަނަ ޑޯޒް އެޗްޕީއޭ އިން ޖަހަން ފަށާފައިވަނީ މިދިޔަ މަހުގެ ހަތަރުވަނަ ދުވަހުން ފެށިގެނެވެ. އެއީ 60 އަހަރުން މަތީގެ މީހުންނާއި ދިފާއީ ނިޒާމު ބަލިކަށި މީހުންނާއި ފްރޮންޓް ލައިންގައި މަސައްކަތް ކުރާ ސިއްހީ މުވައްޒަފުން އެކަންޏެވެ. މިހާރު ވެކްސިން ޖަހަމުންދަނީ 50 އަހަރުން މަތީގެ މީހުނަށެވެ.\nމިހާތަނަށް އެ ވެކްސިން ޖަހާފައިވަނީ 19432 މީހުންނެވެ. ތިންވަނަ ޑޯޒެއްގެ ގޮތުގައި ދެނީ ފައިޒާ ވެކްސިނެވެ.\nތިންވަނަ ޑޯޒް ޖަހަން ޝަރުތު ހަމަވާ ފަރާތްތަކަށް ހެނދުނު 9:00 އިން މެންދުރު 2:00 އަށް އޭޑީކޭ ހޮސްޕިޓަލުންނާއި ހުޅުމާލެ ހޮސްޕިޓަލުން ވެކްސިން ޖެހޭނެ އެވެ. އަދި ހެނދުނު 10:00 އިން މެންދުރު 12:00 އަށް ވިލިމާލެ ހޮސްޕިޓަލުން ވެސް ތިންވަނަ ޑޯޒް ޖެހޭނެ ކަމަށްވެސް އެޗްޕީއޭއިން ބުނެ އެވެ.\nއެމެރިކާއިން ރާއްްޖެއަށް ވެކްސިން ހަދިޔާކޮށްފި


މައިންބަފައިންނަށް އިޙްސާންތެރިވުން - Shuba's Hijama & Herbal Medicine Clinic\nއިންސާނީ ދަރިފަސްކޮޅުގެ އަޞްލު އުފެދިގެން އައިސްފައިވަނީ އާދަމް عليه السلام އާއި ޙައްވާ عليها السلام ގެ ފުށުންނެވެ. އާދަމް عليه السلام އާއި ޙައްވާ عليها السلام ދުނިޔޭގައި ވަޒަންވެރިވެވަޑައިގެންނެވުމަށްފަހު ދުނިޔޭގައި އިންސާނީ ދަރިފަސްކޮޅު ގިނަވަމުން އެކިކަންކޮޅުތަކަށް ބެހި މިހާރު މިވަނީ ދުނިޔޭގެ އެތައްމިތަނުގައި އިންސާނުން އާބާދުވެފައެވެ.\nމަންމަ އާއި ބައްޕަ އަކީ އިންސާނާ ދުނިޔެއަށް އުފަންވުމުގެ އަޞްލުކަމުގައި ވާއިރު މާތްވެގެންވާ އިސްލާމްދީނުގައި މައިންބަފައިންނާއި ދޭތެރޭގައި އޯގާތެރިވުމަށް އަދި މައިންބަފައިންނަށް ނުކިޔަމަންތެރިނުވުމަށް އިންތިހާ ދަރަޖައަށް ބާރު އަޅުއްވާފައިވާ ކަމީ މައިންބަފައިންގެ މަޤާމްގެ މަތިވެރިކަން އަންގައިދޭ މަތިވެރި ހެއްކެކެވެ.\nޚާއްސަކޮށް މަންމައަށް އިސްލާމްދީނުގައި މަތިވެރި ގަދަރަކާއި ދަރަޖައެއް ވަނީ ދެއްވާފައިވާއެވެ. މަންމައިންނަކީ ދަރިފުޅަށް ބަލިވެއިނީއްސުރެން ގިނަތަކުލީފުތަކަކާއި ގުރުބާނީތަކެއް ތަޙައްމަލް ކުރަމުން އައިސްފައިވާ އަދި ދަރިންނަށް ލޯތްބާއި ތަރުބިއްޔަތު ދިނުމުގައި އެންމެ ބޮޑަށް މަސައްކަތް ކުރާ އެކަކެވެ. މަންމައިންނަކީ ދަރިންނަށްވާ ނަމޫނާބައެކެވެ.\nރަސޫލުއް الله ޞައްލައް الله ޢަލައިހި ވަސައްލަމް ގެ އަރިހަށް މީހަކު އައިސް ސުވާލެއް ދެންނެވިއެވެ. އޭ الله ގެ ރަސޫލާއެވެ! ތިމަން އެންމެ ބޮޑަށް ހެޔޮކޮށްހިތަންވީ ކާކަށްތޯއޭ؟ އެކަލޭގެފާނު ޙަދީޘްފުޅު ކުރެއްވިއެވެ. ތިބާގެ މަންމައަށެވެ. އެމީހާ އަނެއްކާވެސް ސުވާލުކުރިއެވެ. ދެން ކާކަށްތޯއެވެ؟ އެކަލޭގެފާނު ޙަދީޘްފުޅު ކުރެއްވިއެވެ. ތިބާގެ މަންމައަށެވެ. އެމީހާ އަނެއްކާވެސް ސުވާލުކުރިއެވެ. ދެން ކާކަށްތޯއެވެ؟ އެކަލޭގެފާނު ޙަދީޘްފުޅުކުރެއްވިއެވެ. ތިބާގެ މަންމައެވެ. އެމީހާ ހަތަރުވަނަ ފަހަރުވެސް ސުވާލުކުރިއެވެ.ދެން ކާކަށްތޯއެވެ؟ އެކަލޭގެފާނު ޙަދީޘްފުޅުކުރެއްވިއެވެ. ތިބާގެ ބައްޕައަށެވެ.(صحيح البخاري:٥٩٧١).\nއެބަޔަކާއި ދޭތެރޭގައި އެންމެ ބޮޑަށް ހެޔޮކޮށްހިތަންޖެހޭ އެންމެ ޚާއްސަ އެއްބަޔަކީ މަންމައިންކަން މި ޙަދީޘްބަސްފުޅުން އެނގެއެވެ. ބައްޕައިންނަށްވެސް އޯގާތެރިކޮށް ހިތުމާއި އަދި ބައްޕައަށްދޭންޖެހޭ ގަދަރާއި ލޯތްބަކީ އެއްވެސް ޙާލެއްގައި އެކަމެއްގައި ފަރުވާކުޑަކޮށް އިހުމާލްވެގެންވާނެވަރުގެ ކަމެއްނޫނެވެ. ދަރިންނަށްޓަކައި ބައްޕައިންނަކީ ވެސް ބޮޑެތި ގުރުބާނީތަކެއްވާ އަދި ދަރިންހެޔޮ ގޮތުގައި ތަރުބިއްޔަތު ކުރުމުގައި ވަރަށްވެސް ބޮޑު މަސްއޫލިއްޔަތެއް އަދާކުރަމުންގެންދާަ ޒިންމާދާރު ބައެކެވެ. ހަގީގަތަކީ ދަރިން ރަނގަޅު ގޮތުގައި ބޮޑުވަންދެން ގެންގުޅެ ދަރީންނަށް ރަނގަޅު މުސްތަޤްބަލެއް ހޯދައިދިނުމަށްޓަކައި މަންމައާއި ބައްޕަގެ ދައުރުވެސް ވަރަށް މުޙިއްމުވެފައި ބޮޑުކަމެވެ.\nއަބޫ ދަރްދާ رضي الله عنه ވިދާޅުވިއެވެ. ރަސޫލުއް الله ޞައްލަ الله ޢަލައިހި ވަސައްލަމް ޙަދީޘްފުޅު ކުރައްވަވާތީ އަޑުއެއްސެވީމެވެ. ސުވަރުގޭގެ މެދު ދޮރަކީ ބައްޕައެވެ. (އެބަހީ:ސުވަރުގެ އަށް ވަދެވުމުގެ އެންމެ މޮޅުއިތުރު ގޮތަކީ ). ވީމާ ފަހެ އެދޮރާއި ދޭތެރޭ ތިބާ ރައްކާތެރިވާށެވެ، ނުވަތަ އެ ދޮރު ތިބާ ނަގާލާށެވެ. (سنن ابن ماجه:٣٦٦٣)\nރަސޫލުއް الله ޞައްލައް الله ޢަލައިހި ވަސައްލަމް ގެ ޙަދީޘްބަސްފުޅެއްގެ މާނައިގައިވެއެވެ. އަޅަކު ހޯދާ، އެއަޅަކު ގަނެ އަދި އެއަޅަކު މިނިވަންކޮށްފުމަށްދާންދެން ދަރިއަކަށް ބައްޕައެއްގެ ޙައްގު އަދާކޮށްނުދެވޭނެއެވެ.(سنن ابن ماجه:٣٦٥٩)\nالله سبحانه وتعالىٰ ގެ އަމުރުފުޅުތަކާއި އަދި ރަސޫލާ ޞައްލައް الله ޢަލައިހި ވަސައްލަމްގެ ހަދީޘް ބަސްފުޅުތަކުންވެސް މައިންބަފައިންނަށް އިޙްތިރާމް ކޮށް އޯގާތެރިވުމަށް އަންގަވާދެއްވާފައިވެއެވެ. މުސްލިމުންގެ ހައިސިއްޔަތުން އަޅުގަނޑުމެން އެންމެ ބޮޑަށް ލޯބިވާންޖެހޭނީ الله سبحانه وتعالي އާއި އެކަލާނގެ ރަސޫލް މުޙައްމަދު ޞައްލައް الله ޢަލައިހި ވަސައްލަމް ދެކެއެވެ. އަދި އެއަށްފަހު އެބައެއް ދުނިޔެއަށް އައުމުގެ އަޞްލު ކަމުގައިވާ އެބައެއްގެ މައިންބަފައިންދެކެއެވެ. މައިންބަފައިންނަށް އިޙްތަރާމް ކުރުމާއި އެމީހުންނާއި ދޭތެރޭގައި އޯގާތެރިކޮށް ކަންތައްތައް ކުރުމާއި އެމީހުންގެ ހިތުގައި ޖެހޭނެފަދަ އެއްވެސް ޢަމަލެއް ނުކުރުމަށް ކޮންމެ ދަރިއަކުވެސް ގަދަ އަޅާ މަސައްކަތް ކުރުމަކީ ކޮންމެހެންވެސް ކުރަންޖެހޭ ދަރުމަހުރި އަޅުކަމެކެވެ. الله سبحانه وتعالىٰ އާއި އެކަލާންގެ ރަސޫލް މުޙައްމަދު ޞައްލައްالله ޢަލައިހި ވަސައްލަމް އަމުރުކުރައްވަވާފައިވާ ކަންތައްތަކާއި ދެކޮޅަށް މައިންބަފައިން އަމުރުނުކުރާހާ ހިނދަކު އެމީހުންނަށް ކިޔަމަންވާޖެހެއެވެ.\nالله سبحانه وتعالىٰ ވަޙީ ކުރައްވަވާފައިވެއެވެ. ތިމަންރަސްކަލާންގެ އިންސާނާ އަށް އޭނާގެ މައިންބަފައިންނަށް އޯގާތެރިކޮށް ހިތުމަށް ވަޞިއްޔަތް ކުރެއްވީމެވެ.\n(سورة الأحقاف :١٥)\nއަދިވެސް އެކަލާންގެ ވަޙީ ކުރައްވަވާފައިވެއެވެ:\nތިމަންރަސްކަލާންގެ އިންސާނާ އަށް އޭނާގެ މައިންބަފައިންނަށް އޯގާތެރިކޮށް ހިތުމަށް އަމުރު ކުރެއްވީމެވެ. އަދި ތިބާއަށް އެކަމެއްގެ ޢިލްމު ލިބިފައިނުވާ އެއްޗަކާ ތިމަންއިލާހާއި ޝަރީކުކުރުމަށް އެމީހުން ބާރުއަޅައިފިނަމަ،ފަހެ އެމީހުންނަށް ތިބާ ކިޔަމަންނުވާ ހުށިކަމެވެ. ތިޔަބައިމީހުން އެނބުރި އައުން އޮތީ ތިމަން އިލާހުގެ ޙަޟްރަތަށެވެ. އޭރުން ތިޔަބައިމީހުން ޢަމަލުކޮށް އުޅުނު ކަންތަކުގެ ޚަބަރު ތިމަން އިލާހު ތިޔަބައިމީހުންނަށް އަންގަވާދެއްވާހުށީމެވެ. ( سورة العنكبوت :٨)\nމައިންބަފައިންނާއި ދޭތެރޭގައި އޯގާތެރިކޮށް ހިތުމުން الله سبحانه وتعالي ގެ ރުހިވޮޑިގަތުން ދުނިޔޭގައިވެސް އަދި އާޚިރަތުގައިވެސް އިންޝާ الله ލިބިގެންދާނެއެވެ. އަދި ހަމައެހެންމެ މައިންބަފައިންނާއި ދޭތޭގައި އިހާނެތިކޮށް ކަންކުރުމާއި އެމީހުންނަށް އަނިޔާވެރިވުމަކީ ބޮޑެތިފާފަތަކުގެ ތެރޭގައި ހިމެނޭ އަދި އެޢަމަލު ތަކުގެ ޢުޤޫބާތް ދުނިޔެމަތީގައިވެސް ގިނަފަހަރު ލިބި އާޚިރަތުގައި ގަދަފަދަ ޢަޛާބުގެ ރަހަ ދެކެންޖެހޭ ނުރައްކާތެރި ކަމެކެވެ.\nރަސޫލުއް الله ޞައްލައް الله ޢަލައިހި ވަސައްލަމް ގެ ޙަދީޘްބަސްފުޅެއްގެ މާނައިގައިވެއެވެ. الله سبحانه وتعالي ގެ ރުހިވޮޑިގަތުން ލިބުން ވަނީ މައިންބަފައިންގެ ރުހުން ލިބުމުގައެވެ. އަދި الله سبحانه وتعالي ކޯފާއިސް ކުރައްވަވަނީ މައިންބަފައިންގެ ނުރުހުންތެރިކަމުގައެވެ. (جامع الترمذي:١٨٩٩)\nމި ޙަދީޘްބަސްފުޅުގެ ޝަރަހާގައި އެވަނީ މައިންބަފައިންގެ ރުހުން ދަރިންނާއި ދޭތެރޭގައި ވާނަމަ الله سبحانه وتعالي ގެ ރުހިވޮޑިގަތުންވެސް ދަރިންނަށް ލިބޭނެކަން އަދި މައިންބަފައިން ދަރިންނާއި ދޭތެރޭގައި ނުރުހުންތެރިވެފައިވާނަމަ الله سبحانه وتعالي ގެ ކޯފާ ދަރިންނާއި ދޭތެރޭގައި އިސްވެވޮޑިގަންނަވާނޭކަމެވެ.\nއެބައެއްގެ މައިންބަފައިންނަށް ހެޔޮކޮށް ކަންތައްކުރުމުގެ ގޮތުން ކުރެވިދާނެ އެންމެ މުޙިއްމު އެއްކަމަކީ އެމީހުންނަށްޓަކައި ހެޔޮ ދުޢާ ކޮށްދިނުމެވެ. މައިންބަފައިން ދުނިޔޭގައި ތިބި ކަމުގައިވިޔަސް އަދި ދުނިޔޭގައި ނެތް ކަމުގައިވިޔަސް އެބައެއްގެ މައިންބަފައިންނަށްޓަކައި ހެޔޮ ދުޢާ ކޮށްދޭންވާނެއެވެ.\nالله سبحانه وتعالي ގެ ވަޙީބަސްފުޅުގެ މާނައިގައިވެއެވެ.\nއަދި އޯގާތެރިވުމުގެ ގޮތުން ނިކަމެތިކަމުގެ ފިޔަ، ތިބާ އެދެމީހުންނަށްޓަކައި ތިރިކޮށްލާށެވެ! އަދި ބުނާށެވެ! އަޅުގެ ވެރިއިލާހެވެ! ކުޑަކުއްޖެއްކަމުގައި މިއަޅާވީދުވަހުގައި އެދެމީހުން މިއަޅާ ގެންގުޅެބޮޑުކުރި ފަދައިން އެދެމީހުންނަށް ރަޙުމަތް ލައްވާފާންދޭވެ!(سورة الإسراء:٢٤)\nޤިޔާމަތްދުވަހުން ސުވަރުގޭގައި الله سبحانه وتعالي އެކަލާނގެ ޞާލިޙު އަޅުންގެ ތެރެއިން އެބައެއްގެ ދަރަޖަތައް އުފުއްލަވާ ދެއްވަވާނެ ބަޔަކުވާނެއެވެ. އެބަޔަކު ސުވާލު ކުރާނެއެވެ. ޔާ الله! މީ ތިމަންމެންނަށް ކިހިނަކުން ލިބުނު ދަރަޖައެއްތޯއޭ؟ އެހިނދު الله سبحانه وتعالي ވަޙީ ކުރައްވަވާނެއެވެ. މީ ތިބާގެ ދަރި ތިބާއަށްޓަކައި ފާފަފުއްސަވާދެއްވުން އެދި ކުރި ދުޢާގެ ސަބަބުންނެވެ.(مسند احمد:١٠٢٣٢)\nމައިންބަފައިން ދުނިޔޭގައި ނެތަސް އެމީހުންނަށްޓަކައި ކޮށްދެވިދާނެ ބައެއް ހެޔޮ ޢަމަލުތައް ފާހަގަކޮށްލާނަމެވެ\n•މައިންބަފައިންނަށް ހެޔޮ ދުޢާ ކޮށްދިނުން.\n• މައިންބަފައިންނަށްޓަކައި ޞަދަގާތް ކޮށްދިނުން\n•މައިންބަފައިންގެ ދަރަންޏެއްވާނަމަ އެދަރަނި އަދާކޮށްދިނުން\n•މައިންބަފައިންނަށްޓަކައި ޙައްޖުގެ ނުވަތަ ޢުމްރާގެ އަޅުކަން އަދާކޮށްދިނުން\n•ޤުރުއާން ކިޔަވާ އޭގެ ދަރުމަ މައިންބަފައިންނަށް ދެއްވުމަށް އެދުން\n•މައިންބަފައިންނަށް ދަރުމަ އަށް އެދިގެން ރޯދަ ހިފުން\n•މައިންބަފައިން ކޮށްފައިވާ ވަޞިއްޔަތްތައް ފުއްދާދިނުން\n•މައިންބަފައިންގެ އެއްބަނޑު އެއްބަފާ ތިމާގެ މީހުންނާއި އަދި ގާތް ރަޙުމަތްތެރިންނާއި ގުޅުން ބަދަހިކުރުން\nވީމާ މައިންބަފައިންނަށް ހެޔޮކޮށްހިތާ އެމީހުންނާއި ދޭތެރޭގައި ލޯބިންއުޅުމަކީ الله سبحانه وتعالي ގެ ރުހިވޮޑިގަތުން ހާސިލުވެ ދެދުނިޔޭގެ ބާއްޖަވެރިކަން ހޯދުމަށް އޮތް އެންމެ ރަނގަޅުމަގެވެ.\nالله سبحانه وتعالي އަޅުގަނޑުމެން އެންމެންނަކީވެސް އަޅުގަނޑުމެންގެ މައިންބަފައިންގެ ރުހުން ލިބިގެންވާ ބައެއް ކަމުގައި ލައްވަވާ، އަޅުގަނޑުމެންގެ މައިންބަފައިންނާއި ދޭތެރޭގައި އޯގާތެރިކޮށް ޢަަމަލުކުރާ އަދި އެމީހުން ދޭ ހެޔޮ ނަޞޭޙަތް އަޑުއަހާ އެއާއި އެއްގޮތަށް ޢަމަލު ކުރާ ބައެއް ކަމުގައި ލައްވާށި! آمين\nއަދި އަޅުގަނޑުމެންގެ މައިންބަފައިންގެ ތެރެއިން ދުނިޔެއިން ވަކިވެގޮސްފައިވާ މައިންބަފައިންނަށް الله سبحانه وتعالي ފާފަފުއްސަވާ ހެޔޮ ރަޙުމަތް ލައްވަވާ ސުވަރުގޭގެ މަތިވެރި ނިޢުމަތް މިންވަރު ކުރައްވާށި! آمين


Amir Khan aa dhimaakollaigen Kangana ulhenee keevve?\nއާމިރު ޚާނާ ދިމާކޮށްލައިގެން ކަންގަނާ މިއުޅެނީ ކީއްވެ؟\nސައުތު އިންޑިއާގެ ވަރަށް މަޝްހޫރު ދެ ތަރިން ކަމަށްވާ ނާގާ ޗޭތަންޔާ އާއި ސަމަންތާ ޕްރަބޫގެ ކައިވެނީގެ ރަސްމިއްޔާތުގައި\nއާމިރު އަދި ކަންގަނާ\nސައުތު އިންޑިއާ ފިލްމުތައް ކުޅެގެން ސުޕަސްޓާރުންގެ ދަރަޖަ ހޯދާފައިވާ ދެ ތަރިން ކަމަށްވާ ނާގާ ޗޭތަންޔާ އާއި ސަމަންތާ ޕްރަބޫގެ ކައިވެންޏަށް ހަތަރު އަހަރު ފުރެން ކައިރި ވެފައި ވަނިކޮށް އެމީހުން ވަކިވާން ގަސްދު ކޮށްފިކަން ދާދިފަހުން ވަނީ އިއުލާން ކޮށްފަ އެވެ. މި ދެމަފިރިން ވެރިވާކަން އިއުލާން ކުރުމާއެކު ބޮލިވުޑް ބަތަލާ ކަންގަނާ ރަނާވަތު ވަނީ މިކަމާ އެކްޓަރު އާމިރު ޚާނާ ގުޅުވާފަ އެވެ. އޭނާ ބުނި ގޮތުގައި މިއީ "ވަރީގެ ތަޖުރިބާކާރު" އާމިރު ޚާންގެ ނުފޫޒުން މިހާރުގެ ޖެނެރޭޝަނަށް ދިމާވާ ކަންތައްތައް ކަމަށެވެ.\nކަންގަނާ ބުނި ގޮތުގައި ނާގާ ޗޭތަންޔާ، 34، އާއި އާމިރު އާ ބައްދަލުވީ ހިސާބުން އޭނާ އާއި އޭނާގެ އަންހެނުންނާ ދެމެދު މައްސަލަތައް ޖެހެން ފެށި ކަމަށެވެ. އާމިރު މިހާރު ކުޅޭ "ލާލް ސިންގް ޗައްޑާ" ގައި ނާގާ ޗޭތަންޔާ ބައިވެރިވެ އެވެ. ކަންގަނާ މި ދައްކަނީ އެ ވާހަކަ އެވެ.\n"އަބަދުވެސް ދެމަފިރިއަކު ވަރިވާން ޖެހެނީ ފިރިހެންމީހާގެ ސަބަބުން. މިއީ ގުދުރަތީ ގާނޫނު ހިނގާ ގޮތް. ލައިގެން އުޅޭ ހެދުން ބާލާފައި އެހެން ހެދުމެއް ލާ ގޮތަށް އަންހެނުން ބަދަލު ކުރުން މި ފިރިހެން ވެރިން ހުއްޓާލަ ބަލަ،" ކަންގަނާ ސޯޝަލް މީޑީއާގައި ޝެއާ ކުރި މެސެޖެއްގައި ލިޔެފައި ވެއެވެ.\nއާމިރު ދެވަނަ އަށް ކައިވެނިކުރި ކިރަން ރާއޯ ވަރި ކުރާކަން އިއުލާންކުރީ ދާދި ފަހުންނެވެ. އާމިރު އާ ދިމާކޮށްލައިގެން "ވަރީގެ އެކްސްޕާޓް" އޭ ކިޔައިގެން ކަންގަނާ މި އުޅެނީ އާމިރު، ދެ ވަނަ އަނބިމީހާ ވެސް ވަރިކުރާތީ އެވެ.\nތަމަޅަ އަދި ތެލުގޫ ފިލްމު އިންޑަސްޓްރީ ޓޮލީވުޑްގައި މަސައްކަތްކުރާ އެންމެ ގިނަ ބައެއްގެ ލޯބި ހޯދާފައިވާ ޖޯޑަކީ ޗޭތަންޔާ-ސަމަންތާ (ޗޭ-ސޭމް) އެވެ. މި ދެ ތަރިން 2017 ގައި ކައިވެނިކުރީ 10 ވަރަކަށް އަހަރު ލޯބީގެ ގޮތުން ގުޅިގެން އުޅުމަށް ފަހުގަ އެވެ. މި ދުވަސްތަކުގެ ތެރޭގައި ވަރަށް ކާމިޔާބު، ރީތި، ގިނަ ފިލްމުތަކެއް މި ދެ އެކްޓަރުން އެކުގައި ކުޅެފައި ވެއެވެ.\nނާގާ ޗޭތަންޔާ އަކީ ސައުތު ސުޕަސްޓާ ނާގްއަރްޖުނާގެ ދަރިއެކެވެ. ސަމަންތާ ވަރިކުރާ ވާހަކަ ނާގާ ޗޭތަންޔާ އިއުލާން ކުރުމާ ގުޅިގެން ފެތުރުނު އެއް ޚަބަރެއްގައި ބުނަނީ ވަރިކުރާއިރު ޚަރަދުގެ ގޮތުގައި ދޭ އެލިމަނީގެ ގޮތުގައި 200 ކްރޯޑު ރުޕީސް ސަމަންތާއަށް ދޭން ނާގާ ޗޭތަންޔާގެ އާއިލާއިން ނިންމާފައިވާ ކަމަށެވެ. ނަމަވެސް މި ފައިސާ ސަމަންތާ ގަބޫލު ނުކުރި ކަމަށް ވެސް އިންޑިއާ ނޫސްތަކުން ބުނެފައި ވެއެވެ.\nކަންގަނާ ވަރި ކައިވެނި އާމިރު ޚާން\nމި ތަރިން ކައިވެނި ކުރީ ޅަ އުމުރުގައި!\nކިރަން ވަރިކުރުމަކީ ހެދުނު އެންމެ ބޮޑު ގޯސް: އާމިރު\nކައިވެނިތައް ރޫޅުނީ އަހަރެން އިހުމާލުން: އާމިރު ޚާން


ތިލަފުށީގައި ބެހެއްޓިފައިހުރި4ޓަނުގެ އިންސިނަރޭޓަރެއް ޏ. ފުވައްމުލަކު ކުނިމެނޭޖުކުރާ މަރުކަޒަށް ގެންދިއުމާއި، އިންސިނަރޭޓަރ ބަހައްޓާނެ ޝެޑް ހެދުމާއި އިންސްޓޯލްކުރުން\nމި މަޝްރޫއުއަކީ ސާފުރާއްޖެ އިނީޝިއޭޓިވްގެ ދަށުން، ރާއްޖޭގެ ރަށްތަކަށް ކުރިމަތިވެފައިވާ ކުނިމެނޭޖް ކުރުމުގެ މައްސަލައަށް ޙައްލު ހޯދައިދިނުމަށް އެހީތެރިވުމަށް މި މިނިސްޓްރީން ކުރަމުންދާ މަސައްކަތުގެ ތެރެއިން، ތިލަފުށީގައި ބެހެއްޓިފައިހުރި4ޓަނުގެ އިންސިނަރޭޓަރެއް ޏ. ފުވައްމުލަކު ކުނިމެނޭޖުކުރާ މަރުކަޒަށް ގެންދިއުމާއި، އިންސިނަރޭޓަރ ބަހައްޓާނެ ޝެޑް ހެދުމާއި އިންސްޓޯލްކޮށްދިނުމެވެ.\nފޯރުކޮށްދޭންޖެހޭ ޙިދުމަތްތަކާއި ހުށަހަޅަންވީ ތަކެތީގެ ތަފްސީލު\nތިލަފުށީގައި ބެހެއްޓިފައިހުރި4ޓަނުގެ އިންސިނަރޭޓަރެއް ޏ. ފުވައްމުލަކު ކުނިމެނޭޖުކުރާ މަރުކަޒަށް ގެންދިއުމާއި، އިންސިނަރޭޓަރ ބަހައްޓާނެ ޝެޑް ހެދުމާއި އިންސްޓޯލްކުރުމުގެ މަސައްކަތުގައި ކުރަންޖެހޭ ކަންތައްތަކާއި، ޚިދުމަތުގެ ކޮލެޓީ ހުންނަންޖެހޭ ގޮތާއި ބީލަމުގައި ހިމަނަންޖެހޭ ތަކެތީގެ ތަފްޞީލު ހިމަނާފައިވާ ބީލަން ފޮތް މި މިނިސްޓްރީގެ ވެބްސައިޓް ކަމަށްވާ www.environment.gov.mv އިން ޑައުންލޯޑް ކުރެވޭނެއެވެ.\nބީލަން ހުށަހެޅުމަށް ޝަޢުޤުވެރިވެލައްވާ ފަރާތްތަކުން މިނިސްޓްރީ އޮފް އެންވަޔަރަންމަންޓްގައި ރެޖިސްޓަރ ކުރަންވާނެއެވެ. ރެޖިސްޓްރޭޝަން ކުރިއަށް ދާނީ ގެޒެޓް ކުރެވޭ ދުވަހުން ފެށިގެން އިން 20 މޭ 2019 އާއި ދެމެދު ސަރުކާރު ބަންދުނޫން ކޮންމެ ދުވަހަކު ހެނދުނު 09:30 ން މެންދުރުފަހު 13:00 އާއި ދެމެދު މިނިސްޓްރީ އޮފް އެންވަޔަރަންމަންޓްގެ ރިސެޕްޝަންގައެވެ. ބީލަން ހުށަހެޅުމަށް ރެޖިސްޓަރ ނުކުރާ ފަރާތްތަކަށް ބީލަން ހުށަހެޅުމުގެ ފުރުސަތު ނޯންނާނެ ވާހަކަ ދެންނެވީމެވެ.\nޕްރޮކިއުމަންޓް ޔުނިޓް، މިނިސްޓްރީ އޮފް އެންވަޔަރަންމަންޓް\nތިލަފުށީގައި ބެހެއްޓިފައިހުރި4ޓަނުގެ އިންސިނަރޭޓަރެއް ޏ. ފުވައްމުލަކު ކުނި މެނޭޖުކުރާ މަރުކަޒަށް ގެންދިއުމާއި، އިންސްޓޯލްކޮށްދިނުމުގެ މަސައްކަތާބެހޭ އިޢުލާނު ނަންބަރު: (IUL)438-WMPC/438/2019/111\nމަސައްކަތާއި ބެހޭގޮތުން މަޢުލޫމާތު ސާފުކުރުމަށް ހަމަޖެހިފައިވަނީ 12 މެއި 2019 އިން 22 މެއި 2019 އާއި ދެމެދު މިނިސްޓްރީގެ އީމެއިލް އެޑްރެސް ކަމަށްވާ procurement@environment.gov.mv އަދި waste@environment.gov.mv އަށް އީމެއިލް ކުރައްވައިގެންނެވެ. މިމުއްދަތުގެ ފަހުން ކުރެވޭ ސުވާލުތަކަށް ޖަވާބެއް ނުދެވޭނެއެވެ.\nމަޝްރޫޢުގެ ބިޑް ސެކިޔުރިޓީގެ ގޮތުގައި 12,000.00 (ބާރަހާސް) ދިވެހި ރުފިޔާ ހުށަހަޅަން ޖެހޭނެއެވެ. ބިޑް ސެކިޔުރިޓީގެ މުއްދަތަކީ ބިޑު ހުޅުވާ ތާރީޙުން ފެށިގެން 90 ދުވަހެވެ. މި މަޝްރޫޢުގެ ޕާފޯމަންސް ސެކިއުރިޓީގެ ގޮތުގައި ހުށަހަޅަންޖެހޭނީ ކޮންޓްރެކްޓް އަގުގެ %5 އެވެ. އެޑްވާންސް ޕޭމަންޓްގެ ގޮތުގައި ކޮންޓްރެކްޓް އަގުގެ 15% އެޑްވާންސް ޕޭމަންޓް ގެރެންޓީއެއް ހުށަހެޅުމުން ލިބޭނެއެވެ.\nބިޑު ހުޅުވުމަށް ހަމަޖެހިފައިވަނީ 27 މެއި 2019 ވާ ހޯމަ ދުވަހުގެ ހެނދުނު 12:00 ގައި މިނިސްޓްރީ އޮފް އެންވަޔަރަންމަންޓް ގައި މަސައްކަތަށް އަންދާސީހިސާބު ހުށަހަޅުއްވާ ފަރާތްތަކުގެތެރެއިން މި ޖަލްސާގައި ބައިވެރިވެވަޑައިންނަވާ ބޭފުޅުންގެ ހާޒިރުގައެވެ.\nވީމާ، މިމަސައްކަތް ކޮށްދެއްވަން ޝައުގުވެރިވާ ފަރާތްތަކުން 27 މެއި 2019 ވާ ހޯމަ ދުވަހުގެ ހެނދުނު 12:00 އަށް ބީލަން ފުރިހަމަކުރުމަށްފަހު ބަންދުކޮށްފައިވާ ސިޓީ އުރައެއްގައި އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ފުރިހަމަނޫން ބިޑުތައް ބާތިލުކުރުމުގެ ފުރިހަމަ އިޚްތިޔާރު މިނިސްޓްރީ އޮފް އެންވަޔަރަންމަންޓް އަށް ލިބިގެންވެއެވެ. އަދި ބިޑު ކޮންމެ ވަގުތެއްގައިވެސް ބާޠިލުކުރުމުގެ އިޚްތިޔާރު މިނިސްޓްރީ އޮފް އެންވަޔަރަންމަންޓް އަށް ލިބިގެންވެއެވެ.\nބީލަން ކާމިޔާބުކުރާ ފަރާތެއް ހޮވުމުގައި ބަލާނީ، ބީލަން ފޮތުގައި ދެވިފައިވާ މައުލޫމާތުގެ މިންގަނޑުތަކަށެވެ.\nއީމެއިލް: procurement@environment.gov.mv ވެބްސައިޓް: www.environment.gov.mv\nސުންގަޑި: 27 މޭ 2019 1200


BREAKING | Covid-19: India In Record Adhadhakah Meehun Fassive, Ithuru 1000 Ahvure Gina Maru - Vaguthu\nކޮވިޑް-19: އިންޑިއާއިން ރެކޯޑް އަދަދަކަށް މީހުން ފައްސިވެ، އިތުރު ހާހަކަށްވުރެ ގިނަ މަރު\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އަށް އަވައްޓެރި އިންޑިއާއިން ރެކޯޑް އަދަދަކަށް މީހުން ފައްސިވެ، މިބަލީގައި އިތުރު ހާހަކަށްވުރެ ގިނަ މީހުން މަރުވެއްޖެ އެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު އިންޑިއާއިން އިއްޔެ އެކަނިވެސް އިތުރު 185,248 މީހަކަށް ކޮވިޑް-19 ޖެހުނު ކަމަށް ރެކޯޑް ކުރެވިފައި ވެއެވެ. މިއީ މިހާތަނަށް އެއް ދުވަހެއްގައި އެޤައުމުން އެންމެ ގިނަ ބަޔަކު ފައްސިވީ ފަހަރެވެ.\nއިއްޔެ އިންޑިއާއިން ރެކޯޑް އަދަދަކަށް މީހުން ފައްސިވުމާއި ގުޅިގެން އެޤައުމުން ކޮވިޑް-19 ޖެހުނު މީހުންގެ ޖުމްލަ އަދަދު މިހާރު އުޅެނީ 13.8 މިލިއަނަށްވުރެ މަތީގައެވެ.\nއިންޑިއާގައި ކޮވިޑް-19 ފެތުރޭ މިންވަރު އިންތިހާއަށް އިތުރުވެ މި ބަލީގެ ނުރައްކާ އިތުރުވަމުން އަންނައިރު އެޤައުމުން މި ބަލީގައި މަރުވާ މީހުންގެ ޢަދަދަށްވެސް ހިފެހެއްޓުމެއް ނާދެއެވެ. މިގޮތުން އިއްޔެ އެކަނިވެސް އެޤައުމުން އިތުރު 1,026 މީހަކު ކޮވިޑް-19 ގައި މަރުވެފައިވާ ކަމަށް އިދާރާތަކުން ވަނީ ރިޕޯޓްކޮށްފައެވެ. މިއާއެކު ކޮވިޑް-19 ޖެހިގެން އެޤައުމުން މަރުވި މީހުންގެ ޖުމްލަ ޢަދަދު މިހާރު ވަނީ 172,115 އަށް އަރާފައެވެ.\nކޮވިޑް-19 ގެ ހާލަތު މިހާރު އެންމެ ގޯސްވެފައިވާ އިންޑިއާއަކީ މިވަގުތު ދުނިޔެއިން ދެވަނައަށް އެންމެ ގިނަ ބަޔަކު ފައްސިވެ، މި ބަލީގައި ދުނިޔެއިން ތިންވަނައަށް އެންމެ ގިނަ ބަޔަކު މަރުވި ޤައުމެވެ. މިހާތަނަށް އެޤައުމުން މި ބަލި ޖެހުނު މީހުންގެ ތެރެއިން ރަނގަޅުވީ 12.3 މިލިއަން މީހުންނެވެ. އަދި މިވަގުތު ބައްޔަށް ފަރުވާދެމުން އަންނަ 1.3 މިލިއަން މީހުންގެ ތެރެއިން 8900 އަށްވުރެ ގިނަ މީހުންގެ ހާލު ސީރިއަސް ކަމަށް އިދާރާތަކުން ބުނެއެވެ.


ibn Qayyim liyuvvafa vaa "Allah ge Loabi" | Dhiislam\nއައްޝައިޚް އަބްދުއްރަހީމް ބިން މުޙައްމަދު ޖެނުއަރީ 8, 2011\nއިބުނު ޤައްޔިމު ރަޙިމަހުﷲ ދުނިޔޭގެ އަލިކަން ދެކެވަޑައިގަތީ ހިޖުރީ ސަނަތުން 691 ވަނަ އަހަރު ދިމިސްޤުގައެވެ. އެކަލޭގެފާނަކީ ދީނީ ޢިލްމުގެ އިތުރުން ބޭސްވެރިކަމާއި އެސްޓުރޮނޮމީ އާއި އަދިނަފުސާނީ ޢިލްމުގައިވެސް ކުޅަދާނަ ބޭފުޅެކެވެ. އަދި އެކަލޭގެފާނު ޝައިޙުލް އިސްލާމް އިބުނު ތައިމިއްޔާ ރަޙިމަހުﷲ ގެ އަރިހުގައި ، އިބުނު ތައިމިއްޔާ އަވަހާރަވަންދެން އެކަލޭގެފާނާއިއެކު 16 އަހަރުވަންދެން ކިޔަވާ ވިދާޅުވެފައިވެއެވެ. އިބުނު ކަޘީރު ރަހިމަހުﷲ ތަޢާލާ މިކަން ސިފަކުރައްވަމުން ބަޔާންކުރައްވަނީ އިބުނު ޤައްޔިމަކީ އެދުވަސްވަރު ވަރަށް ގިނަ އިލްމުތަކެއްގެ ކުރިބޯށިކަމަށެވެ. އެކަލޭގެފާނު އަވަހާރަވީ ހިޖުރީ ސަނަތުން 751 ގައި އުމުރުފުޅުން 60 އަހަރުގައެވެ.\nއިބުނު ޤައްޔިމު ރަޙިމަޙުﷲ އަކީ ލިބިފައިވާ ޢިލްމަށް ޢަމަލުކުރެއްވުމުގައިވެސް ނަމޫނާއެކެވެ. ރޭގަނޑެ ދަމު ނަމާދު ގިނައިން ދިގުކޮށްކުރައްވާ ކީރިތި ޤުރުއާން ކިޔެވުމުގައި ގިނަ ވަގުތުތައްހޭދަކުރައްވައެވެ. އަދި ﷲ ތަބާރަކަ ވަތަޢާލާ ގެ މަތިން ގިނަގިނައިން ހަނދާންކުރައްވާ ޒިކުރުކުރައްވައެވެ. އެކަލޭގެފާނަކީ ﷲތަބާރަކަ ވަތަޢާލާއަށް ބިރުވެތިވުމުގައިވެސް ނަމޫނާއެކެވެ. އަދި އެތައް ފަހަރަކު ހައްޖަށް ވަޑައިގެން މައްކާގެ ޙަރަމުގައި މަޑުކުރައްވާފައިވެއެވެ. އެކަލޭގެފާނުގެ މަޝްހޫރު ފިޤުހީ ސިޔަރަތު ފޮތްކަމަށްވާ ޒާދުލްމަޢާދަކީ ޙައްޖަށް ވަޑައިގެން މަގުމަތީގައި ދަތުރުކުރު ކޮށްލުމަށްޓަކައި ލިޔުއްވާފައިވާ ފޮތެކެވެ. މިއީ މިއަދު ދީން ކިޔަވާ ކުދިންނަށް މުހިންމެ ރެފަރެންސު ފޮތަކަށްވެފައިވާ ފޮތެކެވެ. މިކަމުންވެސް އިބުނު ގައްޔިމު ރަހިމަހުﷲ ގެ އިލްމުވެރިކަން ދަލީލުކޮށްދެއެވެ.\n1. ޒާދުލް މަޢާދު ( އާޙިރަތުގެ މޭވާ)\n3. އަލްމަނާރުލް މުނީފް\n5. އަލްތިއްބުއް ނަބަވިއްޔާ\n6. އައް ދާއު ވައް ދަވާއު ( ބޭހާއި ފަރުވާ)\n7. މުއައްވިޒަތައިނިގެ ތަފުސީރު ( ފަލަޤި ސޫރަތާއި ނާސި ސޫރަތުގެ ތަފުސީރު)\n7. ތިބާއަޅުކަންކުރާއިރު ހިތްތިރިކުރާ ފަދައިން އަބަދުވެސް ހިތްތިރިކޮށް މަޑުމޮޅިވުން\n8. ރޭގަނޑުގެ ތިންބައިކޮށްފައި ފަހުބައިގައި އެއިލާހު ދުނިޔޭގެ އުޑަށް ތަޖައްލީވެވޮޑިގަންނަވާއިރު އަޅުކަންމަތީގައި ދެމިހުރުން. އެއީ އެގަޑީގައި ނަމާދުކޮށް، ދުޢާކޮށް އަދި އެއިލާހުގެ ބަސްފުޅު ކިޔެވުމެވެ. އަދި ކިޔަމަންތެރިކަމާ އިޚުލާސްތެރިކަމާއެކު ހެޔޮހިތުން އެއިލާހުގެ ހަޟްރަތުގައި ތައުބާވެ ފާފަ ފުއްސެވުމަށް ދެންނެވުމެވެ.\nމަސްދަރު: އަބްދުއްރަޙީމް ބުލޮގް


Dhoani hijack kurun: ithuru7meehaku hayyaru kohffi | Jazeera\tދޯނި ހައިޖެކް ކުރުން: އިތުރު ހަތް މީހަކު ހައްޔަރުކޮށްފި - Jazeera\nދޯނި ހައިޖެކް ކުރުން: އިތުރު ހަތް މީހަކު ހައްޔަރުކޮށްފި\nސާއިފް ޝިޔާދު October 29, 2020 75 views0\nލ. އަތޮޅު ވަޑިނޮޅު ކަނޑު ތެރެއިން މަސްދޯންޏެއް ހައިޖެކް ކުރި ކަމަށް ބުނާ މައްސަލާގައި އިތުރު ހަތް މީހަކު ހައްޔަރުކޮށްފައިވާ ކަމަށް ފުލުހުން ބުނެފިއެވެ. އެގޮތުން ރެއިން ފެށިގެން މިއަދު މެންދުރާ ހަމަޔަށް ކޯޓު އަމުރެއްގެ ދަށުން ހަތް މީހަކު ހައްޔަރުކޮށްފައިވާކަން ފުލުހުން ވަނީ ކަށަވަރުކޮށްދީފައެވެ.\nމި އެންމެންނަކީ ވެސް ދިވެހި ފިރިހެނުންނެވެ. މި މައްސަލާގައި މިހާތަނަށް ޖުމްލަ 16 މީހަކު ހައްޔަރުކޮށްފައިވާ ކަމަށް ފުލުހުން ބުނެފައިވެއެވެ. އަދި ބަންދާ މެދު ގޮތެއް ނިންމުމަށް ކޯޓަށް ގެންދިޔުމުން އޭގެތެރެއިން ހަތް މީހަކު ދޫކޮށްލާފައިވާ ކަމަށް ފުލުހުން ހާމަކޮށްފައިވެއެވެ.\nމި މައްސަލަ މިހާރު ފުލުހުން އަންނަނީ އިތުރަށް ތަހުގީގުކުރަމުންނެވެ.


ވެކްސިން ކާޑު ބަލައިގަންނަ ގައުމުތައްވެސް އެބަހުރު - AO News\nރާއްޖެއިން ދޫކުރާ “ކޮވިޑް-19 ދިފާއު” ވެކްސިން ކާޑު ބަލައިގަންނަ ގައުމުތަކެއް އެބަ ހުރި ކަމަށް ކުޑަކުދިންގެ ހާއްސަ ޑޮކްޓަރު އަހްމަދު ފައިސަލް ވިދާޅުވެއްޖެއެވެ.\nޑޮކްޓަރު ފައިސަލް މިހެން ވިދާޅުވީ ކޮވިޑް-19 ވެކްސިން ޖެހުމުން ރާއްޖެއިން ދޫކުރާ “ކޮވިޑް-19 ދިފާއު” ވެކްސިން ކާޑުން، ކާޑު ދޫކުރި ގައުމު އެނގެން ނެތުމުގެ ސަބަބުން ބޭރުގެ ގައުމުތަކުން ކާޑު ބަލައިނުގަންނަ ކަމުގެ ޝަކުވާތައް އިތުރުވުމާއި ގުޅިގެންނެވެ. ކާޑު ދޫކުރި ގައުމު އެނގެން ނެތުމުން ކާޑުގެ ސައްހަކަމާމެދު ގައުމުތަކުން ސުވާލު އުފައްދާކަމަށް ގިނަ ބަޔަކު ވަނީ ބުނެފައެވެ\nރާއްޖެއިން ދޫކުރާ ވެކްސިން ކާޑުގައި. ކާޑު ދޫކުރި ގައުމު އެނގެން ނެތުމުން ރާއްޖެއިން ބޭރަށް ދަތުރުކުރާ ދިވެހީންނަށް ބޮޑެތި ދަތިތަކެއް ކުރިމަތިވަމުން އަންނަ ކަމުގެ ޝަކުވާތަކާއި ގުޅިގެން ޑޮކްޓަރު ފައިސަލް ވިދާޅުވީ ރާއްޖެއިން ދޫކުރާ ކޮވިޑް ވެކްސިން ކާޑު ބަލައިގަންނަ ވަރަށް ގިނަ ގައުމުތައް އެނގިވަޑައިގަންނަވާ ކަމަށެވެ. އެހެން ނަމަވެސް އެއީ ކޮން ގަައުމުތަކެއްކަން ޑޮކްޓަރު ފައިސަލް ހާމަކުރައްވާފައެއް ނުވެއެވެ.\nރާއްޖެއިން ދޫކުރާ ކޮވިޑް-19 ވެކްސިން ކާޑުގައި ހިމެނެނީ ވެކްސިން ޖެހި މީހާގެ އައިޑީކާޑު ނަމްބަރާއި، ނަމާއި، އުފަންދުވަހުގެ ތާރީހުގެ އިތުރުން ދިރިއުޅޭ އެޑްރެހުގެ މައުލޫމާތެވެ. އަދި ޖެހި ވެކްސިންގެ ނަމާއި ވެކްސިންޖެހި ތާރީހުގެ އިތުރުން ވެކްސިން ޖަހައިދިން ފަރާތުގެ ނަމަވެ.


Furusathu nudhey nama beynun gothakah hukum ivva: Faris | Mihaaru\nއަޑުއެހުމަކަށް ފާރިސް ކޯޓަށް ވައްދަނީ: އޭނާގެ ފަރާތުން ދިފާއުގައިި ހުށަހެޅި 47 ހެކިންގެ ތެރޭގައިި ޕީޕީއެމްގެ މެމްބަރުންނާއި ދައުލަތުގެ އިސް ބޭފުޅުން ވެސް ހިމެނޭ --ފޮޓޯ/މިހާރު\nފުރުސަތު ނުދޭ ނަމަ ބޭނުން ގޮތަކަށް ހުކުމް އިއްވާ: ފާރިސް\n18 ޖޫން 2018 - 15:02 8 comments\nދިފާއުވުމަށް އެކަށީގެންވާ ފުރުސަތު ނުދޭ ނަމަ ގާޒީ ބޭނުންވާ ގޮތަކަށް ހުކުމް އިއްވުމަށް އެދޭ ކަމަށް ރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އަހްމަދު ފާރިސް މައުމޫން ކްރިމިނަލް ކޯޓުގައި މިއަދު ވިދާޅުވެއްޖެ އެވެ.\nޕީޕީއެމްގެ ދިދަ އާއި ލޯގޯ ގަވާއިދާ ޚިލާފަށް ބޭނުންކުރި ކަމަށް ބުނެ ފާރިސަށް ކުރާ ޝަހްސު އޮޅުވައިލުމުގެ ދައުވާގެ މިއަދުގެ އަޑުއެހުމުގައި ފާރިސް އެ ގޮތަށް ވިދާޅުވީ އެ މައްސަލަ ކުރިއަށް ގެންދާ ގޮތާ މެދު ކަންބޮޑުވުން ފާޅު ކުރައްވަމުންނެވެ.\nއެންމެ ފަހުން ބޭއްވި އަޑުއެހުމުގައި ގާޒީ ވިދާޅުވެފައި އޮތީ ދެން އޮންނަ އަޑުއެހުމެއްގައި އޮންނާނީ ފާރިސްގެ ފަރާތުން ދިފާއުގައި ހުށަހެޅި 47 މީހުންގެ ތެރެއިން ހެކިބަސް ނަގާނެ ހެކިންނާ ބެހޭ ގޮތުން ދެ ފަރާތުން ވާހަކަ ދެއްކުމާއި އެކަމާ މެދު ގޮތެއް ނިންމުން ކަމަށެވެ. އެކަމަކު މިއަދުގެ އަޑުއެހުމަށް ބައެއް ހެކިން ހާޒިރުކުރަން ކޯޓުން މަސައްކަތް ކުރި އެވެ.\nފާރިސް ކަންބޮޑުވުން ފާޅު ކުރެއްވީ ދިފާއީ ހެކިންނާ ބެހޭ ގޮތުން ވާހަކަ ދެއްކުމަށް ފުރުސަތު ދެއްވުމަށް ފަހު، ވަކި ހެކިންތަކަކަށް ޗިޓް ފޮނުވަން އުޅުމުންނެވެ. އެ ގޮތަށް އަމަލު ކުރުމަކީ އޭނާގެ ހައްގުތަކަށް ކަނޑައެޅިގެން އުނިކަން އަންނަ ކަމެއް ކަމަށް ވިދާޅުވެ، އެކަމުގެ ކަންބޮޑުވުން ފާޅު ކުރެއްވި އެވެ.\nއެ މައްސަލަ ބައްލަވާ ގާޒީ އިބްރާހިމް އަލީ ވިދާޅުވީ ހެކިބަސް ނަގަން ފެށީ އެންމެ އިސްކަން ދޭ ހެކިންގެ ނަންތައް ފާހަގަކޮށް، ކޯޓަށް އެންގުމަށް އެންމެ ފަހުން ބޭއްވި އަޑުއެހުމުގައި އެންގުމުން، ހުރިހާ ހެކިންގެ ހެކިބަސް ނަގަން ބޭނުންވާ ކަމަށް ފާރިސްގެ ވަކީލުން އަންގާފައި އޮތުމުން ކަމަށެވެ. އަދި ދިފާއީ ހެކިންގެ ލިސްޓުގައި ގިނައީ މަޖިލިސް މެމްބަރުން ކަމަށްވާތީ ހެކިން ހާޒިރު ކުރަން މަސައްކަތް ކުރީ މެމްބަރުންނަށް އިސްކަން ދީގެން ކަމަށް ވެސް ގާޒީ ވިދާޅުވި އެވެ. އެ މައްސަލައިގެ އިތުރު އަޑުއެހުމެއް މާދަމާ ބާއްވާނެ ކަން ގާޒީ އިއުލާން ކުރެއްވި އެވެ.\nއެކަމާ ގުޅިގެން ފާރިސް ވިދާޅުވީ އޭނާގެ ވަކީލުން އެގޮތަށް ކޯޓުގައި އެދުނީ އެންމެ ފަހުން ބޭއްވި އަޑުއެހުމަށް ފަހު އެ މައްސަލައާ ގުޅިގެން ވަކީލުންނާ ބައްދަލު ކުރަން އޭނާ އަށް ފުރުސަތު ނުލިބޭތީ ކަމަށެވެ. ހުށަހަޅާފައި ތިބި ހެކިންގެ ތެރެއިން އިސްކަން ދޭ ހެކިން ފާހަގަ ކުރަން ކޯޓުން އެންގުމަށް ފަހު، ބައެއް ދިފާއީ ހެކިން މިއަދު ހާޒިރު ކުރަން މަސައްކަތް ކޮށްފައިވާތީ އެކަމުގެ ކަންބޮޮޑުވުން ފާރިސް ފާޅު ކުރެއްވި އެވެ. އަދި އިސްކަންދޭ ހެކިން ފާހަގަ ކުރުމަށް އިތުރު ވަގުތު ބޭނުންވާ ކަމަށް ތަކުރާރުކޮށް، ފާރިސް ވިދާޅުވި އެވެ.\nއެ މައްސަލައަކީ މިދިޔަ އަހަރުން ފެށިގެން ހިނގަމުން އަންނަ މައްސަލައެއް ކަން ފާހަގަ ކުރައްވައި، ފާރިސް ވަނީ އެ މައްސަލަ މިހާރު އަވަސް އަރުވާލައިގެން ކުރިއަށް ގެންދަނީ ކީއްވެގެންތޯ ވިދާޅުވެ، ސުވާލު ކުރައްވައިފަ އެވެ. އަދި ފުރުސަތު ނުދީ ގެންދާ ނަމަ، އޭނާ ހާޒިރު ނުކޮށް، ގާޒީ ބޭނުންފުޅުވާ ގޮތަކަށް ހުކުމް އިއްވަން ވެސް ފާރިސް އެދިވަޑައިގަތެވެ.\nގާޒީ އިބްރާހިމް ވިދާޅުވީ އެ މައްސަލަ ކުރިއަށް ގެންދަނީ އެކަށީގެންވާ ފުރުސަތު ދީގެން ކަމަށާއި މައްސަލަ އަވަސް އަރުވާލައިގެން ކުރިއަށް ގެންދަނީ ނޫން ކަމަށެވެ. ދިފާއީ ހެކިން ހާޒިރު ކުރަން ދައުލަތުން ދެކޮޅު ހަދާފައި ވަނިކޮށް، ދިފާއީ ހެކިބަސް ނަގަން ނިންމުމަކީ ވެސް އޭގެ ހެއްކެއް ކަމަށް ގާޒީ ވިދާޅުވި އެވެ. އަދި ވަކީލުންނާ ބައްދަލު ކުރުމުގައި ހުރި ދަތިތަކަށް ބައްލަވައި، ފާރިސަށް ފުރުސަތު ދެއްވާފައިވާނެ ކަމަށް ވެސް ގާޒީ ވިދާޅުވި އެވެ.\nފާރިސްގެ ފަރާތުން ދިފާއުގައި 47 މީހަކު ހެކިންގެ ގޮތުގައި ކުރިން ހުށަހަޅާފައިވާ އިރު، އޭގެ ތެރޭގައި ދައުލަތުގެ ވެރިންނާއި މަޖިލީހުގެ ޕީޕީއެމް އާއި އެމްޑީޕީގެ މެމްބަރުންނާއި ނޫސްވެރިން ވެސް ހިމެނެ އެވެ.\nދިފާއީ ހެކިންގެ ގޮތުގައި ޕީޕީއެމްގެ ބައެއް މެމްބަރުން ހާޒިރުކުރަން މަސައްކަތް ކުރި\nގާޒީ އިބްރާހިމް ވިދާޅުވީ ދިފާއީ ހެކިބަސް ނެގުމަށްޓަކައި މިއަދު 10 ބޭފުޅަކު ކޯޓަށް ހާޒިރު ކުރަން މަސައްކަތް ކުރެއްވި ކަމަށާއި އެކަމަކު ހާޒިރު ކުރެވުނީ އެންމެ ބޭފުޅެއް ކަމަށެވެ. މިއަދު ހާޒިރު ކުރެވުނީ ހެންވޭރު ދެކުނު ދާއިރާގެ މެމްބަރު މުހައްމަދު އަބްދުލްކަރީމް (ރުކުމާ) އެކަންޏެވެ.\nމިއަދު ހާޒިރު ކުރަން މަސައްކަތް ކުރި އެހެން ބޭފުޅުންގެ ނަންތައް ގާޒީ ވިދާޅުވި އިރު، އޭގެ ތެރޭގައި ޕީޕީއެމްގެ ޕާލިމެންޓްރީ ގްރޫޕްގެ ލީޑަރު އަހުމަދު ނިހާނާއި އެ ޕާޓީގެ ނައިބު ރައީސް އަދި މަޖިލިސް މެމްބަރު އަބްދުއްރަހީމް އަބްދުﷲގެ އިތުރުން ސެކްރެޓަރީ ޖެނެރަލް އަބްދުﷲ ޚަލީލާއި މާފަންނު މެދު ދާއިރާގެ މެމްބަރު އަސްމާ ރަޝީދު ވެސް ހިމެނިވަޑައިގަންނަވަ އެވެ. ގާޒީ ވިދާޅުވި ގޮތުގައި އޭގެ ތެރެއިން ބައެއް ބޭފުޅުންނާ ޗިޓް ހަވާލު ނުކުރެވޭ ކަމަށާއި އަދި އަނެއް ބައި ބޭފުޅުން ހާޒިރުވާން ދެކޮޅު ހަދާފައިވާ ކަމަށެވެ. އެކަމަކު ޗިޓް ހަވާލު ނުކުރެވުނީ އަދި ހާޒިރުވާން ދެކޮޅު ހެދީ ކޮން ބޭފުޅުންތަކެއް ކަމެއް ސާފެއް ނުވެ އެވެ.\nގާޒީ ވިދާޅުވި ގޮތުގައި ހެކިބަހަކީ އެ މީހެއްގެ އަމިއްލަ އިހްތިޔާރުގައި ދޭ އެއްޗަކަށް ވާތީ ހެކިބަސް ދޭން މަޖުބޫރެއް ނުކުރެވޭނެ އެވެ. އަދި ހެކިން ކޯޓަށް ހާޒިރު ނުވިޔަސް، ހައްޔަރު ކޮށްގެން ގެނައުން ފަދަ ފިޔަވަޅުތަކެއް ނޭޅޭނެ ކަމަށް ގާޒީ ވިދާޅުވި އެވެ.\nމީގެ އިތުރުން އެޑްރެސް ފަދަ މައުލޫމާތުތައް ސާފު ނުވާ އިތުރު 19 ހެއްކަކު ތިބި ކަމަށް ވިދާޅުވެ، އެ ބޭފުޅުންގެ ނަންތައް ގާޒީ ހާމަ ކުރެއްވި އިރު، ދައުލަތުގެ އިސް ވެރިން ވެސް އޭގެ ތެރޭގައި ތިއްބެވި އެވެ. އެގޮތުން ޕްރޮސެކިއުޓާ ޖެނެރަލް އައިޝަތު ބިޝާމާއި ބަންޑާރަ ނައިބު މުހައްމަދު އަނިލްގެ އިތުރުން ޕޮލިސް ކޮމިޝަނަރު އަބްދުﷲ ނަވާޒާއި އެސިސްޓެންޓް ޕްރޮސެކިއުޓާ ޖެނެރަލް ޖިހާދާ އަނީސްގެ އިތުރުން އިލެކްޝަންސް ކޮމިޝަންގެ ކުރީގެ ރައީސް ފުއާދު ތައުފީގު ވެސް ހިމެނިވަޑައިގަންނަވަ އެވެ.\nދިފާއީ ހެކިވެރިއެއްގެ ގޮތުގައި މެމްބަރު ރުކުމާ ހާޒިރުކުރީ މަޖިލީހުގެ ޕެޓިޝަން ކޮމެޓީގެ މެމްބަރެއްގެ ގޮތުންނެވެ. ހެކިބަސް ދެމުން ރުކުމާ ވިދާޅުވީ މަޖިލީހުގެ ޕެޓިޝަން ކޮމެޓީގައި އޭނާއާ އެކު މިދިޔަ އަހަރު ފާރިސް ވެސް އިންނެވި ކަމަށާއި ފާރިސް އޭރު އިންނެވީ ޕީޕީއެމްގެ މެމްބަރެއްގެ ގޮތުން ކަމަށެވެ. އަދި މިދިޔަ އަހަރު ފާރިސް ހައްޔަރު ކުރުމުން އެ ކޮމެޓީގެ ބައްދަލުވުމެއް ބާއްވައި، ފާރިސް އެ ކޮމެޓީ އަށް ހާޒިރު ކުރަން ނިންމި ކަމަށް ވެސް ރުކުމާ ވިދާޅުވި އެވެ. ކޮމެޓީން އެ ގޮތަށް ނިންމިޔަސް، އޭގެ ހަބަރެއް ފަހުން ނުލިބޭ ކަމަށް ރުކުމާ ވިދާޅުވި އެވެ.\nދިފާއީ ހެކިންގެ ހެކިބަސް ނަގަން ދައުލަތުން ދެކޮޅު\nފާރިސްގެ ދިފާއީ ހެކިންގެ ގޮތުގައި 47 ބޭފުޅަކު ހުށަހެޅިޔަސް، ދައުލަތުން އޮތީ އެއިން އެއްވެސް ހެއްކެއްގެ ހެކިބަސް ނަގަން ނުޖެހޭ ކަމަށް ބުނެ، އެ ކަމަށް ދެކޮޅު ހަދައިފަ އެވެ. އެކަމަކު ދިފާއީ ހެކިންގެ ހެކިބަސް ނަގަން މިއަދު ފެށުމާ ގުޅިގެން މިއަދުގެ އަޑުއެހުމުގައި ދައުލަތުގެ ވަކީލާ އައިޝަތު ރީޝާ ވިދާޅުވީ ދިފާއީ ހެކިބަސް ނަގަން ގާޒީ ނިންމެވި ސަބަބުތައް ސާފުކޮށްދޭން އެދޭ ކަމަށެވެ.\nދިފާއީ ހެކިބަސް ނަގަން ދައުލަތުން ދެކޮޅު ހަދާފައިވާތީ ފާރިސްގެ ވަކީލުން ކަންބޮޑުވުން ފާޅުކުރެއްވި އެވެ. ފާރިސްގެ ވަކީލުންގެ ޓީމުގައި ހިމެނޭ ވަކީލު އިބްރާހިމް ޝަމީލް ވިދާޅުވީ ދިފާއީ ހެކިންގެ ހެކިބަސް ނަގަން ދައުލަތުން ދެކޮޅު ހަދަނީ ވަކި ކަމެއް ބޭޒާރު ވެދާނެތީ ކަމަށެވެ. އަދި ދިފާއީ ހެކިންގެ ހެކިބަސް ނެގުމަށް ދައުލަތުން ކުރި އިއުތިރާޒަކީ އެއްވެސް ގާނޫނީ ހަމައެއް އޮވެގެން ކުރި ކަމެއް ނޫން ކަމަށް ވިދާޅުވެ، އެ އިއުތިރާޒްތައް ބަލައިނުގަނެވޭނެ ކަމަށް އޭނާ ވިދާޅުވި އެވެ.\nޝަހްސު އޮޅުވައިލުމުގެ ދައުވާގެ އިތުރުން ރިޝްވަތު ދިނުމުގެ ދައުވާއަކާއި ޓެރަރިޒަމްގެ ދައުވާއެއް ވެސް ފާރިސްގެ މައްޗަށް ދައުލަތުން ކުރެ އެވެ. އެ މައްސަލަތައް ކުރިއަށް ގެންދަނީ ވަކިންނެވެ\nއިތުރު ލިޔުންތައް ކުށްކުރުން ކްރިމިނަލް ކޯޓް ޕީޕީއެމް ފާރިސް މައުމޫން\nހެކި ބަސް ނަގައި ފާރިސްގެ މައްސަލަ ނިމުމަކާ ހަމައަށް


Ithubaaru Gehluvaa Nulaa - 20 | Vaahaka އިތުބާރު ގެއްލުވާ ނުލާ – 20 – Vaahaka\n3k50\tDecember 24, 2021\nކައިވެނީގެ ހަފްލާ ނިމުމާއިއެކު، ހުރިހައި ކަމެއް ހަމަޔަކަށް އަޅުވައިލުމަށްފަހު ގެއަށް ދިއުމަށްޓަކައި އަހަރެންނަށް ނިކުމެވުނު ވަގުތުވީ، މުޅި ރޭ އުޑުމަތި ބައްދަމުން ދިޔަ ވިލާތައް ފޫއަޅުވައިލައި ވާރޭގެ ތިކިތައް ހަމަލާ ދޭން ފެށި ވަގުތަށެވެ. އަހަރެންގެ ކުރިމަތީގައި ސައިކަލުގައި އައިސް އަކިލް މަޑުކޮށްލީވެސް ހަމަ އެވަގުތުގައެވެ. ކާރުގައި މަންމަމެން ތަންކޮޅެއް ކުރިން ދިއުމާއިއެކު އެޔާ ލައްވައި ނުލީއެވެ.\nލަސްނުކޮށް ލައިގެން ހުރި ބޮޑު ހެދުން ހިއްލައިލަމުން އަހަރެން އަކިލްގެ ފަހަތަށް އަރައި ހަމަޖެހިލީމެވެ. އެއާއިއެކު ބާރު ސްޕީޑުގައި އޭނާ ސައިކަލު ދުއްވައިލީ، ބޯކޮށް ވެހެމުން ދިޔަ ވާރެއިން ސަލާމަތްވުމަށްޓަކައެވެ.\nގެއާއި ހަމައަށް ދެވުނު އިރު އަހަރެމެން ދެމީހުންވެސް ތިބީ ތެމި ފޯވެފައެވެ. ވެހެމުން ދިޔަ ބޯ ވާރެޔާއިއެކު، ގަދަ ވައި ޖެހެމުން ދިއުމާއިއެކީ އަހަރެންގެ ހަށިގަނޑު ދިއައީ ތުރުތުރު ލަމުންނެވެ.\nއަކިލްއަށް އެކަން އިހުސާސް ވީކަންނޭނގެއެވެ." މަލަކް އަވަހަށް ވަދޭ އެތެރެއަށް، އަހަރެން އަންނާނަށް ސައިކަލް ގަރާޖަށް ލާފަ" އޭނާ ބުނެލިއެވެ. ބޯޖަހައިލަމުން، ސައިކަލުން ފައިބައި ހެދުމުގެ ފަސްބައިގައި ދެއަތުން ހިފަހައްޓައިގެން ހުރެ އަހަރެން ގޭތެރެއަށް ވަނީމެވެ.\nއަކިލް އެނބުރި ކޮޓަރިއަށް އައި އިރު، ތާޒާ ވެލައިގެން އަހަރެން ހުރީ ފާހަނާއިން ނިކުމެއެވެ. އޭނާ ގޮސް ފާހަނާއަށް ވަނުމާއިއެކީ އަހަރެން އެނދުގައި އޮށޯވެ ދެލޯ މަރައިލީމެވެ. މާދަން ހެނދުނު ޑިއުޓީއަށް ދާންޖެހޭތީ އާއިއެކީގައެވެ. ވެފައި ހުރި ވަރުބައްޔާއެކު ނިދިޖެހުނު ގޮތެއް ވެސް ނޭނގެއެވެ.\nދަންވަރުގެ ވަގުތެވެ. އަހަރެންނަށް ހޭލެވުނީ ނިއްކުރި މަތީގައި ފިނި އެއްޗެއް ޖެހުނު ކަމުގެ އިހުސާސް ކުރެވުމުންނެވެ. އަހަރެންގެ ހަށިގަނޑުގެ ހޫނުކަން އަހަރެންނަށް އިހުސާސް ކުރެވުނީ އެވަގުތުއެވެ. ބޮލުގައި މަޑު ރިހުމެއް އުފެދިފައި ވީއިރު، އަހަރެންގެ ނިއްކުރީގައި ފެންފޮތިލާންއިން އަކިލް ވެސް އަހަރެންނަށް ފެނުނީ ފުސްކޮންނެވެ. މަޑު މަޑުން ދެލޯ މެރެމުން ގޮސް އަހަރެންނަށް ނިދުނީއެވެ.\nދެން އަހަރެންނަށް ހޭލެވުނީ ބެލްކަނީގެ ކުޑަދޮރުން ފޭދިގެން އައި އިރުގެ ރަން ދޯދިތައް ލޮލަށް އެޅެން ފެށުމުންނެވެ. އޭރުވެސް ބޮލުގައި ރިއްސަމުން ދިޔައިރު، ނިއްކުރީގައި އަތް ޖައްސައިލަމުން ތެދުވެ. ހެޑްބޯރޑުގައި ލެގިލީމެވެ. އަހަރެން ސިއްސައިގެން ދިއައީ ހެޑްބޯރޑްގެ ބަދަލުގައި އަކިލްގެ މޭމަތީގައި އަހަރެންގެ ބޯ ޖެހުމުންނެވެ. ނިދަން އޮވެވުނީ އަކިލްގެ އުނގުގައިކަން ރޭކައިލީ ވެސް ދެނެވެ. އޭނާއަށް ހިލަމެއް ނުވާނެހެން ތެދުވެ އެނދުގައި އިށީނދެލީމެވެ.\nއެނދުގެ ހެޑްބޯރޑުގައި ލެގިލައިގެން އިށީނދެ އިނދެ ނިދާފައި އިން އަކިލް ފެނުމުން، ރޭ ހަތަރު ދަމު އޭނާ އުޅުނީ އަހަރެންގެ ހުން މަޑުކުރުމުގައި ހޭލައިކަން ނަގައިގަނެވުނެވެ. އޭނާ އަހަރެންނަށް އެހައި އަޅައިލައި، އަހަރެންނާއި ދޭތެރޭ އަދިވެސް ވިސްނަނީ ހެއްޔެވެ؟\nއިރުގެ އަލި ލޮލަށް އެޅުމާއިއެކު އަކިލްގެ ލޯ ތޮޅިލިތަން އަހަރެންނަށް ފެނުނެވެ. އޭނާ ހޭލައިފާނެ ތީ އޭނާއާއި ކައިރިއަށް ޖެހިލަމުން އޭނާގެ މޫނުމައްޗަށް އަހަރެންގެ ދެއަތް ހުރަސްކޮށްލީ، އިރުގެ އަލި އޭނާގެ މޫނަށް އެޅުނަ ނުދިނުމަށެވެ. ރޭގައި ހަމަ ނިދި ނުލިބޭކަން އެ މޫނު މައްޗަށް ބަލައިލި ނަމަވެސް ހާމަވެއެވެ. ދެލޯ ކައިރިއަށް ކަޅު ހިޔަނި އެޅިފައިވީއިރު، މޫނުމަތީގައި ވަނީ ވަރުބަލިކަމެވެ.\nއަކިލްގެ މޫނަށް ގެއްލިފައި އިން އަހަރެން ސިއްސައިގެން ދިއައީ، ނީދީގެ ތެރެއިން އޭނާގެ އަތް އަހަރެންގެ އުނަގަނޑުގައި އަޅުވައިލުމުންނެވެ. ހަރަކާތެއް ވެސް ނުކޮށް އަހަރެން އިނީ އެދަނޑިވަޅުގައި އޭނާ ހޭލަން ބޭނުން ނުވާތީއެވެ.\nއިރުކޮޅެއް ނުވަނީސް އަކިލް ދެލޯ ހުޅުވައިލިއިރު، އަހަރެންގެ ދެލޯ ދިއައީ ބޮޑުވެގެންނެވެ. އަވަހަށް އޭނާގެ މޫނުމައްޗަށް ހުރަސްކޮށްގެން އިން އަހަރެންގެ ދެއަތް ނެގީމެވެ. އޭރު ދެލޯ ހުޅުވައިލައިގެން އޭނާގެ ތޫނު ދެލޮލުން އަހަރެންގެ ހަރަކާތްތަކަށް ނަޒަރު ހުއްޓައިލައިގެން އަކިލް އިނެވެ.\nއަކިލްގެ ދެލޮލަށް ގެއްލިފައި އިން އަހަރެން ސިއްސައިގެން ދިއައީ، އަހަރެންގެ ނިއްކުރީގައި އަތްޖައްސައިލަމުން އަދިވެސް ހުން އެބަހުރި ތޯ އަކިލް އަހައިލުމުންނެވެ. ނޫނެކޭ ބުނަމުން އަވަހަށް އަހަރެން އިންތަނުން ތެދުވެ އަކިލްއާއި ދިމާލަށް ބަލައިލުމެއް ނެތި ގޮސް ފާހަނާއަށް ވަދެ ދޮރު ތަޅުލީމެވެ. ފާހަނައިގެ ދޮރުގައި ހެގިލަމުން ފުންނޭވާ އެއް އަހަރެން ދޫކޮށްލީ، ހަމަޖެހިލުމުގެ ގޮތުންނެވެ.\nއަހަރެންނަށް މިވަނީ ކީތް ހެއްޔެވެ؟ އަކިލްއާއި ހަތަރު ކަޅި ހަމަކުރަން އަހަރެންނަށް އުނދަގޫ ވަނީ ކީއްވެ ހެއްޔެވެ؟ އޭނާ އަހަރެންނާއި ކައިރިވާ ކޮންމެ ފަހަރަކު، އަހަރެންގެ ހިތް އޮބި ނޯންނަ ވަރަށް ތެޅެންވީ ކީއްވެ ހެއްޔެވެ؟ ހައްތަހާވެސް ސުވާލެވެ. އަހަރެން މި ސުވާލުތަކުގެ ޖަވާބު ހޯދާނީ ވެސް ފަހެ ކޮންތާކުން ހެއްޔެވެ.\nދެދުވަސް ފާއިތުވެގެން ދިއައިރު، އަހަރެންގެ ބަލިގަނޑު އެކީހެން ރަނގަޅު ވެއްޖެއެވެ. އާދައިގެ މަތިން ހެނދުނު ޑިއުޓީ ނިންމާލުމަށްފަހު ގެއަށް އައިސް ވަދެވުނު އިރު އިރުއޮއްސެން ގާތް ވެއްޖެއެވެ.\nފެންވަރާލައިގެން ތެތް އިސްތަށިގަނޑު ހިއްކަމުން ފާހަނާއިން ނިކުތް އަހަރެންގެ ލޮލުގައި އަޅައިގަތީ، ބެލްކަނީގެ ރެއިލިންގައި އަތް އަޅުވާލައިގެން ފުރަގަސްދީގެން ހުރި އަކިލްއެވެ. ސިފައިންގެ ޔުނީފޯރމުގައި ހުރުމުން އޭނާ ގެއަށް އެއީ ހަމަ ދެންމެ ކަން އަހަރެންނަށް ނަގައިގަނެެވުނެވެ.\nއަތުގައި އޮތް ތުވާލި ސޯފާ މަތީގައި ބޭއްވުމަށްފަހު އަހަރެން ގޮސް އަކިލްގެ ކައިރީގައި ހުއްޓިލީމެވެ. އޭރުވެސް ފުން ހިޔާލަކަށް ގެއްލިފައި އިން އަކިލްއަށް އަހަރެންގެ ހިލަމެއް ނުވެއެވެ. އެ ތޫނު ދެލޮލާއި މޫނުމަތިން ފިކުރުކުރާކަމުގެ އަސަރު ފެންނަމުން ދިޔައިރު، އަކިލްގެ ކޮނޑުގައި ކޮއްޓައިލަމުން ކިހިނެއްވެފަ ހޭ އަހަރެން އަހައިލީމެވެ.\nއަހަރެންނާއި ދިމާލަށް އެނބުރިލަމުން އޭނާ އަހަރެންނާއި ހަތަރު ކަޅި ހަމަކޮށްލިއިރު، އަހަރެންގެ ގައިން ހީބިހި ނަގައިގެން ދިއައެވެ. ބަނޑު ތެރޭގައި ހީވަނީ ކޮކާ ދުވާހެނެވެ. "މަލަކް" މަޑުމައިތިރި އަޑަކުން އަކިލް އަހަރެންނަށް ގޮވައިލިއެވެ. ހިޔާލުތަކުން އެއްކިބާވަމުން އަހަރެން ބޯޖަހައިލީ އަކިލް ދައްކަން އުޅޭ ވާހަކައަށް ސަމާލުކަން ދިނުމުގެ ގޮތުންނެވެ.\n"އަހަރެން އެބަޖެހޭ މާދަން ފުރަން" ފުން ނޭވާއެއް ދޫކޮށްލަމުން އަކިލް ބުނެލި އިރު، އެތައް ސުވާލެއް އަހަރެންގެ ހިތުގައި އުފެދުނެވެ. އަކިލް އެއުޅެނީ ކޮންތާކަށް، ކީތްކުރަން ދާންވެގެން ހެއްޔެވެ. ކުއްލިއަކަށް މާލެއިން ބޭރަށް އޭނާ ދާންޖެހުނީ ކީއްވެގެން ބާއެވެ. އަކިލްގެ އަނބިމީހާގެ ހައިސިއްޔަތުން މި ހުރިހައި ސުވާލެއްވެސް އަހަރެންނަށް އޭނާ ގާތު އެހޭނެއެވެ. ނަމަވެސް އަހަރެން ހިޔާރުކުރީ ހިމޭންކަމެވެ. އަކިލް އަމިއްލައަށް ކިޔައިދެން ދެން މަޑުކުރީއެވެ.\n"ސިފައިންގެ ކޭމްޕް ފްލަސް ޓްރެއިނިންގް އަކަށް އޭދަފުއްޓަށް.... މިއީ އަހަރެން މަލަކް އާ ކައިވެނި ކުރި ފަހުން މިކަހަލަ ދަތުރަކު ދާ ފުރަތަމަ ފަހަރު، އެކޮޅުގަ ފަސް މަސް ދުވަސް ވާނެ، ޓްރެއިނިންގެ ގޮތުން އަބަދަކު ފޯނެއް އަތަކަށް ނުލިބޭނެ، އެހެންވީމަ ހަބަރު ނުވެ ގިނަ ދުވަސްތަކެއް ވެސް ވެދާނެ... މަލަކް ކަމެއް ބޭނުން ވެއްޖިއްޔާ ޖައިލަމް ކައިރީ ބުނެލާ... އޭނަ ކޮށްދޭނެ" އެހުރިހައި ވާހަކައެއް އަކިލް ދައްކައި ނިމުން އިރު އަހަރެން ހުރީ ބުނާނެ އެއްޗެއް ނޭނގިފައެވެ.5މަސް ދުވަހަކީ މަދު ދުވަސްކޮޅެއް ނޫންވިއްޔާއެވެ.\n"ކިހިނެއްވީ އެއްޗެކޭ ނުބުނެ ތިހިރީ؟ އަހަރެން ނުދާންވީތަ؟" ކުޑަކޮށް ހީލަމުން އަކިލް އަހައިލީ، އަހަރެންގެ ފަރާތުން ޖަވާބެއް ނުލިބުމުން ކަންނޭނގެއެވެ. އެވަގުތު ޖެހިލި ވައިރޯޅިއާއިއެކު އަހަރެންގެ ފަން އިސްތަށިގަނޑުން ބޮޑު ބައެއް އަހަރެންގެ މޫނަށް އެޅުނެވެ. ދެން އަހަރެންނަށް އިހުސާސްކުރެވުނީ އަކިލްގެ އަތުގެ ބީހުމެވެ.\n"ކަމެއް ނުވޭ... އަކިލްގެ ޑިއުޓީގެ ކަމެއްނު ތީ ، މަލަކް ނުދާށޭ ބުންޏަސް ޤައުމަށްޓަކާ އެތައް ހުވައެއް ކޮށްގެން ތިބޭ ބަޔެއް ސިފައިންނަކީ... އެހެންމަ އަދި ކޮންމެ ކޮންމެ މީހެއް ނުދާށޭ ބުންޏަސް ނުގޮސް ހުރެވޭތަ.." ހީލަމުން އަހަރެން ޖަވާބު ދިނީ ހިތުގައި އުފެދެމުން ދިޔަ ތޫފާން ހަމަޔަކަށް އަޅުވަން މަސައްކަތް ކުރަމުންނެވެ. ހިނިތުންވެގެން ހުރެ ކޮޓަރިއާއި ދިމާލަށް ހިނގައިގަތް އަހަރެންނަށް ހުއްޓެން މަޖުވޫރުވީ އަހަރެންގެ އަތުގައި އަކިލް ހިފުމުންނެވެ. ފަހަތަށް އެނބުރި ބެލުމެއްނެތި ހުރި ފިޔަވަޅު މަތީގައި އަހަރެން މަޑުކޮށްލީމެވެ.\n" މަލަކްތީ ކޮންމެ ކޮންމެ މީހެއް ނޫނެއްނު، އަހަރެންގެ އެއްޗެހި ޕެކް ކޮށްދޭނަށް ދޯ!" އަކިލް ބުނެލުމާއި އެކު އަހަރެން ބޯޖަހައިލީމެވެ.\nޖެހިގެން އޮތް ދުވަހު ހެނދުނު އަކިލް ފުރާތީ އެރޭ އެކީހެން އަހަރެމެން ދެމީހުން އުޅުނީ އޭނާގެ ފޮށި ތައްޔާރު ކުރުމުގައެވެ. އަހަރެން އޭނާގެ އެއްޗެހި އިސްތިރިކޮށް ފައްޖަހައި ދިނީމެވެ. އެރޭ އަކިލް ގަދަ ނިދީގައި އޮތް އިރު، އެތައް އިރަކު ފޫހިކަމެއްނެތި އޭނާގެ މޫނަށް ބަލަހައްޓައިގެން އަހަރެން އޮތީމެވެ. ދެން މިހެން އަކިލް ފެންނާނީ ފަސް މަސް ފަހުންނެވެ.\nނުދިޔުމަށް އެދެން އަހަރެންގެ ހިތް ބޭނުންވިޔެވެ. ނަމަވެސް އަހަރެންނަކީ އެހާ އަމިއްލަ އެދުން ބޮޑު މީހެއް ނޫނެވެ. އެނޫނަސް އޭނާގެ ވަޒީފާއަށް ފުރަގަސްދީ އަހަރެން ކައިރީ ހުރުމަށް އަކިލް ގާތުގައި އަހަރެން އެދޭނީވެސް ވަކި ކޮން ހައިސިއްޔަތަކުން ހެއްޔެވެ. އާއެކެވެ. އަހަރެންނަކީ ޤާނޫނީ ގޮތުން އޭނާގެ އަނބިމީހާއެވެ. ނަމަވެސް އެއީ ނަމަކަށް އޮންނަ ގުޅުމެކެވެ. އަހަރެމެން ދެމީހުންގެ ދެމެދުގައި އެފަދަ އެއްވެސް ގުޅުމެއް ނެތެވެ. އެހެންވީރުން އަހަރެންގެ ހިތް ބިރުގަންނަނީ ކީތްވެ ބާއެވެ. އެތަށް ދުވަހަކަށް ފަހު އަކިލް އަށް އިތުބާރު ކޮށް އެކުވެރިކަމުގެ ފާއްލަން އަހަރެމެން ދެމީހުންގެ ދެމެދުގައި ވަނީ އެޅިފައެވެ.\nއަކިލް ދުރަށް ދިއުމުން ވާނީ ކިހިނެއް ބާއެވެ؟ އަހަރެމެން ދެމީހުންގެ ގުޅުމަށް ހީނަރުކަމެއް އަތުވެދާނެ ބާއެވެ؟ ނޫނެކޭ އެހެނެއް ނުވާނެއެވެ.\nއަރައިގެން އައި އިރާއިއެކު ހެނދުނު7ޖެހީއިރު، އަކިލް ފުރުވަން އަހަރެންނާއި އޭނާގެ ބައްޕަ އިއްޒުއްދީން ފާއްލަން ދޮށަށް ދިއައީމެވެ. ލޯންޗަށް އެރުމުގެ ކުރިން އަހަރެންގެ އަތުގައި ހިފައިލަމުން އަކިލް ބުނެލި ބަސްތައް އަހަރެންގެ ބޮލުތެރޭގައި ދިއައީ ގުގުމަމުންނެވެ. "ވަރަށް ހަނދާންވާނެ، އަހަރެން މަތިން މިސް ވާނެ ދޯ؟" ޖަވާބުގައި އަހަރެން އެކައްޗެކޭ ވެސް ނުބުނަމެވެ. އަކިލްގެ ދެލޮލުން ނަޒަރު ވަކިކޮށްލަން ނޭނގިފައި ހުރެވުނީއެވެ.\nލޯންޗު ގޮސް ލޮލުކޮޅަށް އޮބާލި އިރުވެސް ހުރިތަނުން ގުޑިލާކަށް އަހަރެންނަކަށް ނޭނގުނެވެ. އަދި އަކިލް މަތިން އަހަރެން ހަނދާންވާނެ ކަމެއް ވެސް ނުވަތަ ނުވާނެ ކަމެއް ވެސް އަހަރެން ނުދެނަހުރީމެވެ. ހިތުގައި ވަނީ އެންމެ އެދުމެކެވެ. ކިތަންމެ ދުރަކަށް އަކިލް ދިޔަސް އަހަރެންގެ އިތުބާރު އެނާ ގެއްލުވާ ނުލުމެވެ.\nޒިވާ December 28, 2021\nޏެކްސްޓު ޕާތް ކޮން އިރަކު؟\nމި ވާހަކަ އެސްފިޔަ އަށް އަޕް ކޮއްދީބަ ޕްލީޒް\nކޯކިލާ މޯދީ January 4, 2022\nހާދަ އަޕްޑޭޓް ނުވޭ މިހާރު\nMimi January 7, 2022\nޔަނާ February 14, 2022\nނެކްސްޓު ޕާޜްޓ ޕުލީސް


Meehun bunaa kurumah STEM education ah samaalukan nudheyn vee keehve? - Hali News\nމީހުން ބިނާ ކުރުމަށް STEM އެޑިއުކޭޝަނަށް ސަމާލުކަން ނުދޭންވީ ކީއްވެ؟\n10 September 2020, 11:36\nއެންމެ ބޮޑަށް މީހުން ތަމްރީން ކުރަން ބޭނުންވާ ދާއިރާތަކަށް މީހުން ތަމްރީން ކުރުމާ ބެހޭ ގޮތުން ނާއިބް ރައީސް ބޭއްވެވި ބައްދަލުވުމެއްގެ ޚަބަރު ނިކަން ޝައުގުވެރިކަމާއެކު ކިޔައިލީމެވެ. މި ކަބަރު ކިޔާލުމަށްފަހު މުޅި ހަތަރުދަމު ބޮލުގައި އެނބުރުނީ އެވާހަކައެވެ.\nމި ޚަބަރާ ގުޅިގެން އައި ބައެއް "ވަސްވާސްތައް" ނުލިޔެ ހަމަ ތަސައްލީއެއް ނުލިބުނީއެވެ.\nއެންމެ ބޮޑަށް އިންސާނީ ވަސީލްތައް ބޭނުންވާ ދާއިރާތަކުން ތަމްރީން ކުރުމަކީ މިއަދާހަމައަށްވެސް ކުރަމުން އައި މަސައްކަތެއް ނޫން ބާވައެވެ؟\nމިވާހަކައިގައި ހާމަވާ، އިތުރު އައު ކަމަކީ ކޮބައި ހެއްޔެވެ؟\nކުރިން ސަރުކާރުގެ ވަޒީފާތަކަށް ޕިޔޯނުން ބޭނުންވިއެވެ. ކާތިބުން ބޭނުން ވިއެވެ. ސެކެޓްރީން ބޭނުންވިއެވެ. ކަނޑައެޅިފައި އޮންނަ ތަކެތި ދަސްކޮށްގެން އިމްތިހާނެއްގައި އިށީނުމުން ފާސްވެއްޖެ ނަމަ އެމީހަކު ދިރިއުޅުމުގައި އެފޯރީ އައު އުސްމިނަކަށެވެ.\nމިއީ އެ ޒަމާނުގައި ގައުމަށް ބޭނުންވި ދާއިރާއިން ހިއުމަން ރިސޯސް ތަރައްގީ ކުރި ގޮތެވެ. އޭގެ ފަހުން ކިޔަވާ މީހުން އޮތުރުވެ ވަޒީފާގެ ބިންގާ ފުޅާ ކުރަން ޖެހުމާއި ގިނަ ޑިގްރީ ފުރުސަތުތަކެއް ހޯދައި ދިނުމަށް ވަރލްޑް ބޭންކުގެ އެހީގައި އެޑިއުކޭޝަން އެންޑް ޓްރޭނިން ޕްރޮޖެކްޓްތަކެއް ފެށިއެވެ.\nޓީޗަރުންނާއި މުދައްރިސުންނާއި ސިއްޙީ ޚިދުމަތްތެރިންނާއި އެކައުންޓެންޓުންނާއި ޕައިލެޓުންވެސް ތަމްރީން ކުރެވުނެވެ.\nޚިދުމަތުގައި މިއަދު ތިބި ގިނަ މީހުންނަކީ މި ޕްރޮޖެކްޓްގެ ދަށުން ތަމްރީންވެގެން އައިސްފައި ތިބި މީހުންނެވެ. މި މީހުންގެ ލިސްޓް ހޯދައި ބަލައިފިނަމަ، މި މީހުންގެ ސްކޯލަރޝިޕް ދިނުމަށް ޝަރުތުކުރި، ލިޔުމުގައި ބުނެފައިވާ ކިޔަވައި ނިމިގެން އައިސް މަހަކަށް ދައްކަން ޖެހޭ 350އެއްހާ ރުފިޔާ ނުދައްކައި ތިބި މީހުން ދެއްކި މީހުނަށްވުރެން ގިނަވާނެކަން ޔަގީނެވެ.\nމިއަހަރަކީ ދިވެހި ސަރުކާރުން މީގެ ވިއްސަކަށް އަހަރު ކުރިން އާންމު ކޮށްފައިވާ 2020ގެ ތަޞައްވުރަށް ވިހި އަހަރު ފުރުނު އަހަރެވެ.\nތަޢްލީމާއި ތަމްރީން ދިނުމާ ބެހޭ ގޮތުން މި ތަޞައްވުރުގައި އޮތް އެއްޗަކަށް ބަލާލާނަމެވެ.\n"... ވިހިވިހީގެ ރާއްޖެއަކީ، ... ދިހަ އަހަރުގެ ރަސްމީ ތަޢްލީމު އާންމުވެފައިވާ ގައުމަކަށް ވާނެ. އަދި އެކަށީގެންވާ މިންވަރަކަށް، ޔުނިވަރސިޓީ ތަޢްލީމު އާންމުވެފައިވާ ގައުމަކަށް ވާނެ. އަދި އެކަށީގެންވާ މިންވަރަކަށް ޔުނިވަރސިޓީ ތަޢްލީމު ލިބެން ހުންނަ ގައުމަކަށްވެސް ވާނެ. ... ވިހިވިހީގެ ދިވެހިރާއްޖެއަކީ، ފުޅާދާއިރާއެއްގައި ޓެކްނޮލޮޖީ ބޭނުންކުރާ އަދި އޭގެ ސަބަބުން ދިރިއުޅުމުގެ ހުރހައި މައިދާނެއްގައި ކުރިއެރުމާއި ލުއި ފަސޭހަކަން ހޯދަމުން ގެންދާނެ ގައުމަކަށް ވާނެ"\nމިއިން ބައެއްކަންކަން ވަރަށް ރަނގަޅަށް ހާސިލުވެ، އަދި ހާސިލުވަމުންދާ ކަން ފާގަ ކޮށްލަން ޖެހެއެވެ. ނަމަވެސް ކުރީ ޒަމާނުގައި މޭޒުދޮށުގައި ތިބެގެން މަސައްކަތް ކުރާ ގޮތަށް ތައްޔާރުކުރާ ސެކެޓްރީން ތައްޔާރުކުރުމުގެ އުސޫލާ ދުރަށް ވިސްނަން ޖެހެއެވެ.\nމިކަމަށްޓަކައި ބަދަލު ގެންނަންވީ ގައުމީ މަންހަޖަށެވެ. އުފައްދަންވީ ހުރިހައި މައިދާނެއްގައިވެސް ކާމިޔާބު ކޮށްލެވޭވަރުގެ ދަރިވަރެކެވެ. ބަދަލުކޮށްލަންވީ އުގަންނައި ދިނުމުގެ ވައްޓަފާޅިއެވެ.\nކޮވިޑްގެ ފުރަބަންދާ ގުޅިގެން ދިމާވި ގޮންޖެހުންތަކުންވެސް އެނގިގެން ދިޔައީ ޑިޖިޓަލް ލިޓެރެސީއާއި ކޮލާބްރޭޓިވް ލަރނިންގ ނުވަތަ ދަރިވަރުން ގުޅިގެން އުނގެނުމުގެ ހަރަކާތުގައި އުޅުމާއި އަމިއްލައަށް އިސްނަގައިގެން އުނގެނުންފަދަ ސެލްފް ޑައިރެކްޓެޑް ލަރނިންގގެ މުހިންމު ކަމެވެ.\nޔުނިވަރސިޓީ އެޑިއުކޭޝަނެއް ލިބިގަނެވޭވަރުގެ ވަށާޖެހޭ ތަޢްލީމެއް ދިނުމުގެ މަގްސަދުގައި އަޅުގަނޑުމެން ސަލާމުކަން ދޭންވީ STEM އެޑިއުކޭޝަނަށެވެ.\nސައިންސް، ޓެކްނޮލޮޖީ، އިންޖިނިއަރިންގ، މެތެމެޓިކްސްގެ ރޮނގުން ޅަފަތުގައިވެސް ހޭލުންތެރި ދަރިވަރެއް އުފެއްދިއްޖެނަމަ، އޭގެ ފައިދާ ސާނަވީއާއި ޔުނިވަރސިޓީ ތަޢްލީމުން ފެނުގެންދާނެއެވެ.\nކަރިކިއުލަމްއަށް ބަދަލު ގެނައުމުގެ މަހާސިންތާތަކާއި، މުދައްރިސުންނާއި ޕްރިންސިޕަލުން ތަމްރީނު ކުރުމުގެ ޕްރޮގްރާމުތައް ހިންގުމަށް މަސައްކަތް ކުރެވެމުންދާއިރު، ސްޓެމް އެޑިއުކޭޝަންއަށް ޚާއްސަ ސަލާމުކަމެއް ނުދޭންވީ ސަބަބެއް ނެތެވެ.\nތަޢްލީމީ ރޮނގުން ކާމިޔާބީ ހޯދާފައިވާ ދެކުނު ކޮރެއާއާއި ސިންގަޕޯރއާއި ޖަޕާންއާއި ފިންލެންދްގެ ކާމިޔާބީގެ ސިއްރަކީ މިއީއެވެ. މިހާރު އެންމެ ކާމިޔާބު މޮޑެލްއެއްގެ ގޮތުގައި ދުނިޔޭގެ ގައުމުތަކުން ދިރާސާ ކުރާ ތަޢްލީމީ ނިޒާމަކީ އެސްޓޯނިޔާގެ ތަޢްލީމީ ނިޒާމެވެ.\nޕްރޮގްރާމް ފޯރ އިންޓަރނޭޝަނަލް ސްޓޫޑެންޓް އެސެސްމެންޓް (ޕީސާ) ގައި ބައިވެރިވެގެން އެސްޓޯނިޔާ ކުރިން ހޯދަމުންދާ ކާމިޔާބީން ދުނިޔެ ދަނީ ހައިރާން ވަމުންނެވެ. އެސްޓޯނިޔާ ވަނީ އުނގަންނައި ދިނުމުގައި ޔޫރަޕްގެ އެއްވަނަ ގައުމުގެ މަގާމް ހޯދާފައެވެ.\nސްޓެމް އެޑުކޭޝަނަށް ސަމާލުކަންދީގެން ނިކަން ކެރިގެން ބަދަލުތަކެއް ގެނަސްގެން މޮޅެތި ކުދިންތަކެއް އުފެއްދުމަށްޓަކައި "ތަޢްލީމީ ހަކަތައިގެ ދިރުމެއް" މިގައުމަށް ބޭނުންވެއެވެ.\nއިންޓަރނެޓާއި މަލްޓިމީޑިއާ އާންމުވެފައިވާ މި ޒަމާނުގައި ފްލިޕް ކްލާސްރޫމްގެ ވައްޓަވާޅި އާންމުކޮށްލަން އެބަޖެހެއެވެ.\nކޮންމެ ފަދަ ތޔުނިވަރސިޓީ ޕްރޮގްރާމަކާ ކުރިމަތިލެވޭ ވަރުގެ ގާބިލް ކުދިން އުފެއްދިއްޖެނަމަ، "ވިހިވިހީގެ ދިވެހިރާއްޖެއަކީ، ފުޅާދާއިރާއެއްގައި ޓެކްނޮލޮޖީ ބޭނުންކުރާ އަދި އޭގެ ސަބަބުން ދިރިއުޅުމުގެ ހުރހައި މައިދާނެއްގައި ކުރިއެރުމާއި ލުއި ފަސޭހަކަން ހޯދަމުން ގެންދާނެ ގައުމަކަށް ވާނެއެވެ."\nއިތުރު ލިޔުންތައް ސްޓެމް


Raahjein COVID gai niyaavi meehunge adhadhu 100 ah – Iru\n17 ސެޕްޓެމްބަރު 2021\nވެމްކޯ އޮފީސް ކުރިމައްޗަށް ކުނި އެޅުމަށްފަހު މައާފަށް އެދިއްޖެ\nރިޝްމީއަށް ބައިނަލްއަގްވާމީ އެވޯޑެއް\nވިއްސާރައިގައި ހިޔާ ފްލެޓަށް ފެން ވަންނަ މައްސަލަ ބޮޑު ވެއްޖެ\nއައި.ސީ.ޑީ 11 އަށް ޞިއްޙީ ޚިދުމަތްތެރީން ތަމްރީން ކުރުމުގެ ޕްރޮގްރާމެއް ފެށިއްޖެ\nކޮވިޑް ނަންބަރު 86 އަށް ސޮއްސާލައިފި\nރާއްޖެއިން ކޯވިޑްގައި ނިޔާވި މީހުންގެ އަދަދު 100 އަށް\nސަމާ· 17 މޭ 2021\nކޯވިޑް ބަލީގައި އިތުރު ދިވެއްސަކު ނިޔާވެ މި ބަލީގައި ރާއްޖެއިން ނިޔާވި މީހުންގެ އަދަދު 100 އަރައިފިއެވެ. މިއަދު މި ބަލީގައި ނިޔާވެފައިވަނީ އުމުރުން 56 އަހަރުގެ ދިވެހި އަންހެނެކެވެ. މި މީހާ ނިޔާވެފައިވަނީ މި ބަލީގައި ދަރުމަވަންތަ ހޮސްޕިޓަލްގައި ފަރުވާދެމުން އަންނަނިކޮށް ރޭ ފަތިހު 04:41 ގައެވެ. މީ މި ބަލީގައި މިއަދު ރާއްޖެއިން ނިޔާވި ދެ ވަނަ މީހާއެވެ.\nކޯވިޑް ބަލީގައި އިއްޔެވެސް ރާއްޖެއިން ވަނީ3މީހަކު ނިޔާވެފައެވެ. މިިދޔަ ހުކުރު ދުވަހުއެކަނިވެސް މި ބަލީގައި ރާއްޖެއިން5މީހަކުވަނީ ނިޔާވެފައެވެ. ކޯވިޑް ބަލީގައި ރާއްޖެއިން މިހާތަނަށް 100 މީހުން ނިޔާވެފައިވާއިރު މީގެތެރޭގައި ހިމެނެނީ 87 ދިވެހިންނާއި 13 ބިދޭސީންނެވެ. މި ބަލީގައި އިއްޔެ ވަނީ 30 އަހަރުގެ ޒުވާނެއްވެސް ނިޔާވެފައެވެ. މީ މިބަލީގައި ރާއްޖެއިން ނިޔާވި އެންމެ ހަގު މީހާއެވެ.\nރާއްޖޭގައި ކޯވިޑް ބަލީގައި އެންމެ ފުރަތަމަ މީހަކު ނިޔާވީ މިިދިޔަ އަހަރުގެ އޭޕްރިލްމަހުގެ 29 ވަނަދުވަހުއެވެ. އުމުރުން 83 އަހަރުގެ އާމިނަތު އާދަމް ނިޔާވީ ނޭވާލާން އުނދަގޫވެގެން އައިޖީއެމްއެޗަށް ގެންދިޔަތާ މާގިނައިރު ތަކެއް ނުވަނީސްއެވެ. އާމިނަތު އާދަމް ނިޔާވީ ކޯވިޑަށް ޕިޒިޓިވްވި ކަން އެންގި ފަރުވާ ފެށިތާ ދުވަސްކޮޅެއްގެ ތެރޭގައެވެ.\nރާއްޖެއިން ކޯވިޑް ފެނުނުތާ 23 ދުވަސްފަހުން ނިޔާވި އާމިނަތު އާދަމަކީ މި ބަލީގައި ރާއްޖެއިން ނިޔާވި ފުރަތަމަ މީހާއެވެ. ގޮތް ނޭގޭ ފަރުވާއެއް ނެތް މިބަލި އޭރު މާލެ ސަރަޙައްދުގައި ފެތުރެމުން އައިރު ތިބި ބިރުވެރިކަމަށް އިތުރު ހާސްކަމެއް ގެނުވީ އާމިނަތު އާދަމްގެ މަރާއެކުގައެވެ.\nރާއްޖޭގައި ކޯވިޑްގެ ފުރަތަމަ ކޭސް ފެނުނުތާ މިހާރު މިވަނީ 1 އަހަރާއި ދެ މަހަށްވުރެ ގިނަދުވަސްވެފައެވެ.\nޑިންގީއަށް ލޯންޗެއް އެރުން: ޑިންގީގައި އިން މީހާ ފުރާނަ އާ ހަނގުރާމަ ކުރަނީ!


Manta Air ge seaplane dhathuruthah feshun Riu Hotels aa eku faahaga koffi - vNews.mv\nމަންޓާ އެއާގެ ސީޕްލޭން ދަތުރުތައް ފެށުން ރިއު ހޮޓެލްސް އާއެކު ފާހަގަކޮށްފި\nމަރްޔަމް ލީން 20 November 2019, 17:05\nމަންޓާ އެއާގެ ސީޕްލޭން ދަތުރުތައް ފެށުން ރިއު ހޮޓެލްސް އާއެކު ފާހަގަކޮށްފިއެވެ.\nމަންޓާ އެއާގެ ސީޕްލޭން ދަތުރުތައް މިދިޔަ އާދިއްތަ ދުވަހު އިފްތިތާހު ކޮށްފައިވާއިރު، ރަސްމީކޮށް ދަތުރުތައް ކުރަންފެށީ މިމަހުގެ 19 ވަނަ ދުވަހުއެެވެ.\nމަންޓާ އެއާގެ ފުރަތަމަ ސީޕްލޭން ދަތުރު، ދ. އަތޮޅުގައި ދާދިފަހުން ހުޅުވި ރިއު ހޮޓެލްސްއަށް ކޮށްފައިވާއިރު، މަންޓާ އެއާގެ ސީޕްލޭން ދަތުރުތައް ފެށުން ފާހަގަކުރުމަށް ރިއު ހޮޓެލްސްގައި ވަނީ ހާއްސަ ހަފްލާއެއްވެސް ބާއްވާފައެވެ.\nމަންޓާ އެއާގެ ސީޕްލޭން ހިދުމަތާއެކު އާދިއްތަ ދުވަހު ވަނީ އެ އެއާލައިންގެ ސީޕްލޭން ޓާމިނަލް އަދި ލައުންޖް ވެސް ހުޅުވާފަ އެވެ.\nއެ އެއާލައިނުން ސީޕްލޭން ދަތުރުތަކުގައި ބޭނުން ކުރާނީ އެންމެ ފަހުގެ ޓެކްނޮލަޖީ، ގާމިން ޖީ950 އެންއެކްސްއައި ނެކްސްޓް ޖެނެރޭޝަން ފްލައިޓް ޑެކް ޓެކްނޮލަޖީއާއެކު ވެދާ ރާޑަރެއް ހިމެނޭ ސީޕްލޭންތަކެއް ކަމަށް އެ އެއާލައިނުން ބުނެއެވެ.\nމި ސީޕްލޭންގައި ދެ ޕައިލެޓުންނާ އެކު 15 މީހުންގެ ޖާގަ ހުންނާނެ އެވެ. މިއީ އާންމުކޮށް ބޭނުންކުރާ ސީޕްލޭންތަކަށްވުރެ ލުއި، ފަސިންޖަރުންނަށް ފަސޭހަވާނެ ފްލައިޓުތަކެއް ކަމަށް މަންޓާ އިން ބުނެއެެވެ.\nމީގެ އިތުރަށް މި ފްލައިޓުގައި ވައިގެ ދަތުރުފަތުރުގެ އެންމެ ފަހުގެ އާލާތްތައް ވަނީ ހަރުކޮށްފައެވެ.\nމަންޓާ އެއާ އިން މިހާތަނަށް ހަތަރު ސީޕްލޭން ރާއްޖެ ގެނެސްފައިވާއިރު، އެ ކުންފުނިން ވަނީ ޖުމުލަ 10 ސީޕްލޭން އޮޕަރޭޝަންގައި ބޭނުންކުރުމަށް ގެނައުމަށް ނިންމާފަ އެވެ.\nމަންޓާ އެއާއިން ސީޕްލޭން ދަތުރުތައް ކުރަން ހަމަޖެހިފައިވަނީ މަންޓާއިން ދަތުރުކުރާ އެއާޕޯޓުތަކާ ކައިރީ އޮންނަ ރިސޯޓުތަކަށެވެ.\nމަންޓާ އިން ބުނީ ސީޕްލޭންގެ ހިދުމަތްތަކަށް ވެސް ދުރާލާ ސީޓް ބުކްކޮށްލެވޭނެ ކަމަށާއި ސީޕްލޭން ހިދުމަތާއެކު ކަސްޓަމަރުންނަށް "މަންޓާ" ސްޓޭންޑަޑުގެ ހިދުމަތް ދޭނެ ކަމަށެވެ.\nމިއަހަރުގެ ފެބްރުއަރީ މަހު މަންޓާގެ ދަތުރުތައް ރަސްމީކޮށް ފަށާފައިވާއިރު މިއީ ރާއްޖޭގެ އެތެރޭގެ އުދުހުންތަކަށް ޚާއްސަކޮށްގެން އޮޕަރޭޓްކުރާ3ވަނަ އެއަރލައިނެވެ. މަންޓާ އެއަރ އިން މިވަގުތު ވައިގެ ދަތުރުތައް ކުރަމުންދަނީ ބ. ދަރަވަންދޫ އާއި ދ. ކުޑަހުވަދޫ އަށެވެ.


Selena ge Instagram thaaju Ronaldo ah - One Online\nސެލޭނާގެ އިންސްޓަގްރާމް ތާޖު ރޮނާލްޑޯ އަށް\nސެލެނޭ ގޮމޭޒް އަކީ މީގެ ކުރީ ދެއަހަރުވެސް އިންސްޓަގްރާމްގެ އެންމެ ފޮލޯވާސް ގިނަ އެއް ފަރާތެވެ. ސެލޭނާ ގެ ފޮލޯވާސް 144،312،745 އަށް އަރައެވެ. މިއީ އިންސްޓަގްރާމްގައި އަދި މިހާތަނަށް އެއްވެސް ފަރާތަކަށް ހޯދިފައި ނުވާ ފަދަ ފޭން ބޭސް އެކެވެ. 2016 ވަނަ އަހަރު ސެލޭނާ އިންސްޓަގްރާމް ކުއީން ކަން ހޯދީ އޭނާގެ ބެސްޓްފްރެންޑް ޓެއިލަރ ސްވިފްޓްގެ އަތުންނެވެ.\nނަމަވެސް 33 އަހަރުގެ ޕޯޗުގީޒްގެ ފުޓްބޯޅަ ކުޅުންތެރިޔާ މަޝްހޫރު ކްރިސްޓިއާނޯ ރޮނާލްޑޯ މިވަނީ އޭނާގެ ފޮލޯވާސް 144،320،746 އަށް އަރުވާފައެވެ. އެހެން ކަމުން މިހާރު އެންމެ ގިނަ ފޮލޯވާސް އާއި އެކީ ރޮނާލްޑޯއަކީ އިންސްޓަގްރާމް ކިންގް އެވެ.\nސެލޭނާގެ އިންސްޓަގްރާމް އެކައުންޓް ---\nކްރިސްޓިއާނޯ ރޮނާލްޑޯގެ އިންސްޓަގްރާމް އެކައުންޓް ---\n26 އަހަރުގެ ލަވަ ކިޔުންތެރިޔާ ސެލޭނާ މިކަމާ ދެރަ ނުވާކަމަށް އޭނާ އާއި ހަވާލާދީ މީޑިއާ ތަކުގައި ވަނީ ބުނެފަ އެވެ. ސެލޭނާގެ ފަރާތުން މީޑިއާއަށް ހަބަރު ހިއްސާ ކުރި ފަރާތުން ބުނި ގޮތުގައި އޭނާއަށް އިންސްޓަގްރާމްގެ ތާޖު ގެއްލުނުކަން އެނގުމުން ފެށީ ހޭންށެވެ. ހާއްސަކޮށް މިދުވަސްވަރު ސޯޝަލް މީޑިއާއިން ޑިޓޮކްސް ބްރޭކެއްގައި ސެލޭނާ އުޅޭތީ އާ ވެސް އެކީ ރޮނާލްޑޯގެ ފޮލޯވާސް އިތުރުވެގެން ދިއުމުން ސެލޭނާ ކަންބޮޑު ނުވާކަމަށް އޭނާ ބުންޏެވެ.\nއެމީހާ އިތުރަށް ބުނީ ގޮތުގައި ސެލޭނާ އަށްވެސް ރޮނާލްޑޯ ވަރަށް ކިއުޓް ކަމަށާއި އެހެން ކަމުން ރޮނާލްޑޯގެ ފޮލޯވާސް ގިނަ ވެގެން ދިޔުމަކީ ހައިރާންވާ ކަމެއް ނޫން ކަމަށެވެ.\nސެޕްޓެމްބަރު މަހު އެލް މެގަޒިން އަށް ދިން އިންޓަވިއުއެއްގައި ސެލޭނާ ބުނީ އޭނާ މިހާރު އިންޓަނެޓުގައި ނޫޅޭ ކަމަށެވެ. އިންްސްޓަގްރާމްގެ ޕާސްވޯޑުވެސް ނޭނގޭކަމަށް ސެލޭނާ ބުންޏެވެ. ފޯނުގައި އެއްވެސް އެޕެއްވެސް އަދި ފޮޓޯ އެޑިޓިން އެޕެއްވެސް މިހާރު ނުހުންނާނެ ކަމަށް ސެލޭނާ ބުންޏެވެ. އަދި އިންޓަނެޓުގައި ނޫޅޭތާ މަސްތަކެއް ވެފައިވާ ކަމަށް ވެސް ބުންޏެވެ.\nއެމަހު ފަހުކޮޅު ސެލޭނާ ވަނީ އިންސްޓަގްރާމުގައި އަނެއްކާވެސް ސޯޝަލް މީޑިއާއިން ބްރޭކެއް ނަގާ ކަމަށް ޕޯސްޓް ކޮށްފައެވެ. ސެލޭނާ ބުނި ގޮތުގައި ސޯޝަލް މީޑިއާއިން އޭނާއަށް ލިބޭ ވޮއިސް އަށް ޝުކުރުވެރި ވިއަސް، އަމިއްލަ ދިރިއުޅުމާއިގެން އުޅެން މިދުވަސްކޮޅު މާބޮޑަށް ބޭނުންވެ އެވެ.\nގުޅޭ ޓެގު ޓެކްނޮލޮޖީ އިންސްޓަގްރާމް ހޮލީވުޑް\nޕްރިންސް ވިލިއަމް އަދި ކޭޓް ކޯވިޑް19 ފަންޑަށް 1.8 މިލިއަން ޕައުންޑް ހަދިޔާކޮށްފި\nހައިލޭ އަކީ އެންޖަލްއެއް: ޖަސްޓިން ބީބަރ